"Vijeće ministara donijelo niz odluka mimo zakona, Vijeće RAK-a ignoriše zahtjev vlade RS-a" – Fokus.ba\nPrema njenim riječima, Zakonom o komunikacijama jasno je propisano da Vijeće ministara može da donosi odluke i pravila samo u skladu sa važećim zakonom\nPomoćnik ministra saobraćaja i veza Republike Srpske Dijana Obradović rekla je da je Vijeće ministara u procesu digitalizacije usvojilo niz dokumenata koji nisu u skladu sa Zakonom o komunikacijama, a da je potom Vijeće Regulatorne agencije za komunikacije /RAK/ BiH odbacilo zaključak Vlade RS-a u kojem je traženo da oni budu poništeni, prenosi Srna.\nNa konferenciji za novinare poslije sjednice Vlade, Obradovićeva je izjavila da je Vlada usvojila Informaciju o javnom pozivu za dodjelu dozvole za korištenje radiofrekvencijskog spektra za pružanje usluge upravljanja elektronskom komunikacijskom mrežom u digitalnoj zemljaskoj radiofuziji BiH multipleks C sa prijedlogom zaključaka.\nOna je dodala da je Ministarstvo saobraćaja informisalo Vladu jer je prilikom ranijeg dostavljanja informacija i donošenja dokumenata koji se tiču digitalizacije imalo negativna mišljenja koja su odbačena.\n“To se odnosi na usvajanje Pravila 90, donošenje Odluke o objavljivanju javnog poziva, Politiku sektora elektronskih komunikacija i Odluku o izmjeni Odluke o strategiji. Ministarstvo saobraćaja i veza je na te dokumenta dalo negativno mišljenje iz razloga što oni nisu u skladu sa Zakonom o komunikacijama”, naglasila je Obradovićeva.\nPrema njenim riječima, Zakonom o komunikacijama jasno je propisano da Vijeće ministara može da donosi odluke i pravila samo u skladu sa važećim zakonom.\n“Zakon o komunikacijama je usvojen prije 14-15 godina i u njemu nema ni slova koje se tiče digitalizacije. Mi kao društvo moramo ići u proces digitalizacije, ali tražimo da se prihvataju stavovi i mišljenja Vlade RS-a kada je riječ o ovim dokumentima”, istakla je Obradovićeva.\nOna je naglasila i da je, kada je u Vijeću ministara donošena odluka o dozvolama za korištenje radiofrekventnog spektra za pružanje usluga putem mobilnih pristupnih sistema, donesen i zaključak Vijeća ministara da se mišljenja entiteta mogu dobiti, ali nisu obavezujuća.\n“To nam daje signale da mišljenja možemo dostaviti, ali da ih u Vijeću ministara neće niko uvažavati”, rekla je Obradovićeva.\nOna je dodala da je Vlada RS-a, nakon što je odbijeno nagativno mišljenje Ministarstva saobraćaja kada je riječ o Pravilu 90, donijela zaključke i zatražila od RAK-a i Vijeća RAK-a da budu poništeni to pravilo i odluka iz koje je proizašao javni poziv.\n“Vijeće RAK-a je odgovorilo da ne postoji opravdana osnova imajući u vidu probijanje svih rokova predviđenih Strategijom i preuzetim međunarodnim obavezama. Proces digitalizacije trebalo je da bude okončan 2015. godine i baš sada se na ovoj temi za koje smo imali negativna mišljenja istrajava na tim rokovima. BiH je preuzela međunarodne obaveze, ali ih nije ispoštovala. Naš stav je da zajedničkim radom možemo doprinijeti tome da bude otkočen proces digitalizacije”, kaže Obradovićeva.\nOna je upitala zašto je problem da bilo koji organ na nivou BiH uvažava stavove Vlade Republike Srpske jer zajedničke institucije donose odluke koje su od opšteg društvenog interesa i značaja i za Srpsku.\n“Zbog toga ne možemo da shvatimo zašto su RAK i Vijeće RAK-a, a pogotovo Vijeće ministara ignorisali mišljenje Ministarstva saobraćaja i veza, odnosno Vlade jer stojimo na raspolaganju da o tome razgovaramo i usaglašavamo”, rekla je Obradovićeva.\nOna je upitala i zašto se žuri sa multipleksom C kada je komercijalnim televizijama na njihov zahtjev data mogućnost da uđu u multipleks A i multipleks B.\n“Baš na multipleksu C se traži poštovanje rokova, iako ih nismo ispoštovali već četiri godine”, naglasila je Obradovićeva.\nOna je podsjetila da je i Strategija o prelasku sa analognog na digitalno emitovanje ranije usvojena takođe bez uvažavanja mišljenja Ministarstva saobraćaja i veza.\n#rak#Vijeće ministara#dijana obradović


Amnesti: Mađarska maltretira izbeglice | AzilSrbija\nPočetna / AKTUELNO / Amnesti: Mađarska maltretira izbeglice\nPriredio: APC foto: Getty Images/C.Furlong\n27. septembar – Amnesty International(AI) u svom najnovijem izveštaju tvrdi kako Ma?arska “maltretira izbeglice” optužuju?i tu zemlju da je “namerno dizajnirala” sistem azila kako bi pridošlice odvratila od ostajanja u Ma?arskoj.\nOrganizacija za zaštitu ljudskih prava isti?e da se ma?arske vlasti “namerno loše odnose prema izbeglicama” uo?i referenduma o planu Evropske unije za raspodelu izbeglica, koji se u Ma?arskoj održava u nedelju, 2. oktobra.\nKako se navodi, na stotine migranta i izbeglica izloženo je fizi?kom maltretiranju, ilegalnom potiskivanju preko granice i nezakonitom privo?enju, koje sprovodi ma?arska vlast.\nAI posebno kritikuje nova pravila koja je Ma?arska uvela 5. jula ove godine odlu?ivši da “vrati izbeglice sa svojih granica Srbiji”.\n“Strašan tretman i lavirintski sistem azila osmišljeni su kako bi odvratili izbeglice od Ma?arske koja je militarizovala svoje granice. U pozadini toksi?ne referendumske kampanje, antiizbegli?ka retorika dostiže svoj vrhunac”, tvrdi Džon Dalhujzen, direktor Amnesty International za Evropu i središnju Aziju.\nVladin program „militarizacije, kriminalizacije izbeglica i izolacije” svodi se na mere poput potiskivanja izbeglica nazad u Srbiju, nezakonita pritvaranja u samoj zemlji i neljudske uslove za one koji ?ekaju na granici, piše ugledna nevladina organizacija u svom izveštaju.\nAmnesti prime?uje da je Ma?arska, kao i još neke zemlje, osmislila koncept „sigurnih zemalja”, proglasivši Srbiju jednom od njih. Tako se zapravo omogu?ava masovno proterivanja bez ikakvog pravnog osnova, kritikuje AI\nAI smatra da Srbija uopšte ne može biti smatrana „sigurnom tre?om zemljom” u kojoj ?e biti poštovana prava potražilaca azila da traže i dobiju me?unarodnu zaštitu. Srpski zakon o azilu, navodi se dalje, samo je delimi?no implementiran i ne garantuje zaštitu ni prima facie izbeglicama – onima za koje se od po?etka može pretpostaviti da beže od progona i rata.\nAI navodi da je Srbija jednostrano suspendovala sporazum o readmisiji s Ma?arskom prošlog septembra kada je vlada u Budimpešti potpuno zatvorila granicu. Od tada Srbija zvani?no ne prihvata migrante vra?ene iz Ma?arske (osim povremeno ljude iz Srbije, sa Kosova i iz Albanije) niti im omogu?ava fer individualni pristup procesu za dobijanje azila. Oni „nemaju mnogo opcija osim da pokušaju da nekom drugo rutom stignu u EU”, piše AI.\nAmnesti se, a prenosi DW, poziva i na izveštaje UNHCR-a. U poslednjem od njih (Serbia Update 22-25 September 2016) piše da se u Srbiji trenutno zadržava oko 5.000 izbeglica i migranata od kojih je 4.300 smešteno u zvani?nim izbegli?kim kampovima, dok ostali borave na ulicama i parkovima Beograda ili u divljim kampovima pred ma?arskom granicom. Više od polovine njih je iz Avganistana (53 odsto), slede Sirija (14 odsto), Pakistan (10), Irak (8) i Iran (4).\nOve godine je 8.899 ljudi zvani?no izrazilo nameru da traži azil u Srbiji, što je neophodno kako bi se dobili papiri koji omogu?avaju boravak u zemlji. Taj papir o „nameri” ve?ina migranata koristi da što pre je mogu?e napusti Srbiju. Amnesti me?utim kritikuje što su srpske vlasti u prvih šest meseci ove godine u samo 50 slu?ajeva donele odluku u prvoj instanci: u 16 slu?ajeva je odobrena supsidijarna zaštita, u deset slu?ajeva je odobren azil, a 24 potražioca je odbijeno.\nPrethodno Šta čini jednu kuću domom, sesija interkulturalnog učenja u Krnjači 02.09.2016.\nSledeće EU dala 40 miliona evra bespovratne pomoći Srbiji


Mercedes u vlasništvu car sharing kompanije završio kao „talac” nezadovoljnog vlasnika parkinga koji traži otkupninu - BIGportal.ba\nRiječ talac obično povezujemo s oružanim pljačkama i otmicama, ali ovoga puta priča je potpuno drugačija.\nRiječ talac obično povezujemo s oružanim pljačkama i otmicama, ali ovoga puta priča je potpuno drugačija. Naime, Dan Smith iz Sijetla je bio neprijatno iznenađen kada je otkrio da je neko ispred njegove kuće parkirao Mercedes CLA koji je deo Car2go car sharing sistema.\nJedan od korisnika koji ga je koristio jednostavno nije mogao da pronađe parking pa se parkirao na Smithovo privatno mesto ispred kuće. Naravno, Smith je zatim odlučio da pozove „pauka”, ali tri kompanije su ga odbile budući da automobil nije blokirao saobraćaj, a nije postojao ni jasan znak da je mesto privatno.\nPrema informacijama televizijske stanice KIRO 7 koja je napravila i izveštaj o ovoj temi, Smith je zatim pozvao ljude u kompaniji Car2go i rekao im da imaju dva sata da pomere CLA. To se nije dogodilo, i tada kreće neverovatan deo priče. Smith naime odlučuje da Mercedes CLA uzeme kao „taoca”, oko njega stavlja barikadu i ne dozvoljava nikome da odveze automobil dok mu Car2Go ne isplati nadoknadu. A ona po njegovoj računici iznosi 300 dolara koliko ga je stajala barikada, 65 dolara za trošak skladištenja kao i dodatnih 500 dolara naknade za uznemiravanje jer su korisnici car sharing sistema želeli da dođu do automobila…Moramo priznati da zvuči prilično neverovatno, ali i hrabro na takav način davati uslove kompaniji kao što je Car2go koja se odmah oglasila po ovom pitanju. U izjavi za AP su napomenuli: „Nećemo dozvoliti ovakvo ponašanje koje uključuje ilegalno držanje naše imovine čime smo onemogućeni da stanovnicima Sijetla omogućimo prevoz.”\nIako ovo vide kao pokušaj iznude, u kompaniji su izjavili da im je u interesu da ovaj problem reše što pre i to bez odlaska na sud, pa preostaje da se vidi kako će se cela priča na kraju završiti…\nDirektor BMW o ogromnom “bubregu” na Seriji 7: Kinezima se sviđa\nTurski leteći automobil Cezeri\nOdbojkašice Srbije kreću u odbranu titule od Finske\nZaboravimo Sinsinati i Medvedeva – za Novaka tek sledi ono pravo


Vučić sa sednice Saveta: Četiri moguća cilja Prištine, reagovaćemo racionalno (foto) - Sputnjik Srbija\n20:04 21.11.2018 (osveženo 20:24 21.11.2018) Preuzmite kraći link\nSrbija će reagovati mirno, racionalno i odgovorno na mere Prištine, najavio je večeras predsednik Vučić, u pauzi sednice Saveta za nacionalnu bezbednost.\nPredsednik je precizirao da Srbija neće povući nikakve kontramere, jer kao pouzdan partner ne želi da krši ni Sporazum o stabilizaciji i pridruživanju niti CEFTA sporazum. Najavio je da će se sutra sastati sa predstavnicima Srba sa Kosova i Metohije.\nZahvalio se Federiki Mogerini na pozivu Prištini da odmah ukine tu odluku, te primetio da bi bilo dobro da je EU tako rezolutno reagovala na prve mere od 10 odsto povećanjem taksi na robu iz Centralne Srbije.\nNaglasio je da mediji zemalja koje su priznale Kosovo insistiraju na tome da je Priština povećala takse zbog toga što nije primljena u Interpol, a što pripisuje kampanji Srbije, ali, ukazao je, Srbija nije time prekršila nijedan sporazum.\nVučić je izjavio da Priština ima četiri cilja koje želi da ostvari dizanjem taksi na robu na 100 odsto, a prvi je da izvrši do sada najveći pritisak koji bi vodio bezuslovnoj „kapitulaciji“ Beograda i punom priznanju nezavisnosti.\nVučić je rekao da je drugi cilj te apsolutne zabrane trgovine da u tišini sprovede najsnažnije i najbrže etničko čišćenje i proterivanje Srba sa KiM i južno i severno od Ibra.\nKao treću stvar, zbog koje je Priština preduzela najnovije mere, Vučić vidi pritisak na međunarodne organizacije i institucije da im učine neke ustupke po pitanju vizne liberalizacije i da pokažu da su u stanju da izazovu eskalaciju i destabilizaciju.\n„Četvrto, plašili smo se da kažemo da je i to mogući cilj, a to je dolazak do sukoba i potpune destabilizacije regiona zarad nečijih tuđih interesa ili nekih svojih interesa, jer mirnim putem i dijalogom svoje interese ne mogu da ispune u meri i na način na koji su želeli“, naglasio je predsednik Vučić.\nAmbasada SAD u Beogradu: Zabrinuti smo zbog odluke Prištine\nSednici Saveta prisustvuju premijerka Ana Brnabić, šef srpske diplomatije Ivica Dačić, ministar unutrašnjih poslova i direktor policije Nebojša Stefanović i Vladimir Rebić, šef BIA Bratislav Gašić, ministar odbrane i načelnik Generalštaba Vojske Srbije Aleksandar Vulin i Milan Mojsilović, kao i ministar trgovine Rasim Ljajić.\nNe sednici su i generalni sekretar predsednika Nikola Selaković, ministarka pravde Nela Kuburović, direktor Kancelarije za KiM Marko Đurić, kao i šefovi službi bezbednosti.\nSastanak predsednika Vučića sa ambasadorima Kvinte i EU završen je petnaestak minuta pre 19 časova, a nešto ranije Vučić je razgovarao i sa ambasadorima Rusije i Kine.\nSastanku sa ambasadorima SAD, Nemačke, Francuske, Velike Britanije i Italije, kao i sa šefom delegacije EU, prisustvovao je i šef Kancelarije za Kosovo i Metohiju Marko Đurić.\nPrištinske vlasti su podigle takse na srpske proizvode na 100 odsto, saopštio je zamenik premijera Kosova Enver Hodžaj.\nZamenik Ramuša Haradinaja je najavio i dodatne mere. Novim merama obuhvaćeni su i proizvodi iz Bosne i Hercegovine.\nPredsednik Vučić na sastanku sa ambasadorima Rusije i Kine\nPredsednik Vučić sa ambasadorima Kvinte i EU


Dizajn | Fila Print :: Šabac\nU bilo kom poslu koji se završava štampom, proces uvek počinje od kreativnog razmišljanja, za koje sve češće čujemo upotrebljen termin "brainstorming". Taj deo procesa ima za cilj da stvori jedinstvene ideje, koje se uz dodatno usaglašavanje sa klijentom mogu razviti u sredstvo vizuelne komunikacije koje će kod ciljne grupe klijentovog brenda dati željeni efekat. Taj dalji razvoj se odvija kroz proces dizajna koji je usko vezan sa pripremom za štampu, koja predstavlja tehničku stranu ove forme primenjene umetnosti.\nZa odličan dizajn možemo reći da je uspešna kombinacija estetskog i tehničkog i samo tako se u štampi i može dobiti konačan proizvod profesionalnog izgleda i kvalitetne izrade.\nU situacijama kada su rokovi kritični, ovaj pristup, u kom su dizajn i priprema za štampu objedinjen proces, daje istovremeno i najbolje rezultate i najbrže postizanje cilja . Iskustvo nam je pokazalo da u situacijama kada se jedna kompanija angažuje za izradu dizajnerskog rešenja, a druga za štampu i izradu konačnog proizvoda, jako često dolazi do nepredviđenih tehničkih prepreka, što samo odlaže rok završetka posla.\nRazlog je uglavnom taj što svaka tehnika štampe ima svoje specifičnosti, a različite štamparije različite uređaje koji i pored standardizacije zahtevaju da dizajn bude tehnički prilagođen njima kako bi izgledao onako kako je predviđeno.\nSa ciljem da pružamo kvalitetnu i profesionalnu uslugu, posvetili smo se upravo tome da imamo mogućnost da svojim klijentima pružimo kompletne usluge od ideje do gotovog proizvoda. Bilo da se radi o štampi za potrebe brendiranja vozila i poslovnog prostora ili oglašavanja, izradi multimedijalnih i web sadržaja ili industrijskom dizajnu i dizajnu enterijera, zahvaljujući sopstvenim kapacitetima i dugogodišnjim saradnicima, u mogućnosti smo da Vam ispunimo zahteve od prvog do poslednjeg koraka.\nPrelaskom u novi poslovni prostor stvorili smo ambijent koji i nama i našim posetiocima pruža inspiraciju kroz prijatnu i opuštenu radnu atmosferu. Novim sajtom takođe želimo da pružimo više on-line servisa koji će olakšati našim klijentima saradnju na zajedničkim projektima i brže reagovanje našeg tima na postavljene zahteve.


GDE JE TVOJ PRAG ODGOVORNOSTI?\n26. Septembar 2013.\nLeskovac - U cilju podizanja svesti javnosti o značaju zaštite životne sredine, nizom aktivnosti u 25 opština na jugu i jugozapadu Srbije, koje uključuju i opštine Preševo, Bujanovac i Medveđu, do kraja ove godine će biti sprovedena kampanja „Gde je tvoj prag odgovornosti?“.\nMeđu najvećim ekološkim problemima koji tište stanovnike ovih opština izdvajaju se odlaganje otpada, nemogućnost recikliranja i zagađenje reka. Ova kampanja ima za cilj podizanje svesti građana o značaju životne sredine i važnosti recikliranja i energetske efikasnosti.\nTokom kampanje, narednih meseci će biti organizovane akcije čišćenja i sakupljanja komunalnog otpada i ulična dešavanja u kojima se očekuje veliki odziv građana, kao i niz radionica i obuka, kako bi se stanovnici odabranih opština podstakli da stvaraju ambijent u kojem je zaštita životne sredine jedan od razvojnih prioriteta svake lokalne zajednice. Radne akcije su namenjene opštoj populaciji, i biće organizovane u Vranju i Prijepolju. Uličnim performansima su obuhva‘eni Novi Pazar, Kuršumlija, Bujanovac i Leskovac. Performans u Leskovcu biće održan sredinom oktobra i njime ćemo označiti početak kampanje u ovom gradu, rekao je Tihomir Velikanac iz organizacije Generator.\nUz finansijsku pomoć Evropske unije i Vlade Švajcarske, kampanja se sprovodi preko Programa evropskog partnerstva sa opštinama – EU PROGRES, u saradnji sa konsultantskom agencijom Executive Group i udruženjemgrađana Generator iz Vranja.


Nasleđe koje treba zaštititi (SETimes.com)\nNasleđe koje treba zaštititi 03/10/2011\nPolitičke i etničke tenzije i dalje predstavljaju pretnju srpskim kulturnim i verskim objektima.\nLinda Karadaku za Southeast European Times iz Prištine -- 3.10.2011. Kosovske vlasti kažu da je očuvanje kulturnih objekata glavni prioritet. [Rojters] U manastiru Dečani na zapadnom Kosovu život se vekovima odvija na isti način. Bratstvo, koje čini otprilike 30 monaha, provodi dane u molitvi i verskoj kontemplaciji, kao i održavanju manastirske zemlje i aktivnostima kao što su crtanje ikona i rezbarenje drveta. Taj objekat, u kojem su neke od najočuvanijih srednjovekovnih fresaka, nalazi se na UNESKO-ovoj Listi svetskog nasleđa, a ali je i u opasnosti. U trenutku postojećih tenzija između Kosova i Srbije, njegov status značajnog srpskog verskog i kulturnog objekta pretvara ga u metu albanskih nacionalista. „Mada je manastir napravio dodatne koраке da uspostavi bolji kontakt sa opštinom, radikalni politički elementi i dalje predstavljaju pretnju našem manastiru“, rekao je otac Sava Janjić za SETimes. Pored samog manastira, otprilike deset okolnih lokacija je pod zaštitom KFOR-a i Kosovske policije. Prema Ahtisarijevom planu, manastir je jedan od 45 verskih, istorijskih i kulturnih objekata koji su navedeni kao specijalne zaštićene zone. Mada je sada naglasak na tome da se sačuvaju od napada, svrha zona je mnogo šira, objašnjava otac Sava. Cilj je, kaže on, da se „zaštiti ranjivo kulturno nasleđe -- od industrijske aktivnosti, izgradnje puteva, obešumljavanja i svega što bi moglo da promeni oblik njegovog kulturnog i prirodnog okruženja“. Vlasti u Prištini kažu da su lokacije, kao što su Dečani, značajne za celokupnu zemlju, te da je vlada rešena da ih zaštiti. „Kulturno nasleđe Kosova je na listi glavnih prioriteta ministarstva“, rekao je ministar kulture, omladine i sporta Memli Krasnići. „Spremni smo da radimo u koordinaciji sa civilnim društvom, međunarodnim partnerima, verskim zajednicama i drugima na očuvanju kulturnog nasleđa.“ Međutim, neki na Kosovu kažu da suština problema još uvek nije rešena. „Većinsko albansko stanovništvo na Kosovu ima strašna sećanja na zloupotrebu verskih lokacija tokom Miloševićevog režima“, navodi Avni Zogijani, šef kosovske nevladine organizacije Cohu. „Pored toga, određivanje objekata Pravoslavne crkve isključivo kao imovine Srpske pravoslavne crkve povećalo je već postojeću ozlojeđenost.“ „Biće nam potrebno ozbiljno političko angažovanje da bismo pokazali da su srpske crkve prošle katarzu i da više [nisu] izvor mržnje, koja podstiče etničku netoleranciju“, izjavio je on za SETimes. Ćazim Namani, istoričar i zvaničnik vlade zadužen za kulturno nasleđe, kaže da je ključ depolitizovati to pitanje. „Kulturno i istorijsko nasleđe trebalo bi da štite kosovske profesionalne institucije, počevši od Kosovskog instituta za zaštitu spomenika kulture“, rekao je Namani . „Mislim da trenutna institucionalna organizacija [zaštite] nije donela željene rezultate.“ Trenutni pristup, rekao je on, jednostavno održava postojeće tenzije. Otac Sava se ne slaže i kaže da zaštita Dečana ne bi trebalo da bude povezana sa političkim manevrisanjem. Zaštita takvih objekata, rekao je on, „pitanje je očuvanja nasleđa, kojem ozbiljno preti da bude ili fizički uništeno ili lišeno svog verskog i kulturnog identiteta“. „Vlasnička i imovinska prava Srpske pravoslavne crkve moraju da se poštuju“, dodao je on. Slični tekstoviLoading\nU izveštaju Međunarodne civilne kancelarije (MCK) od 22. septembra zaključuje se da je postignut napredak na nekim poljima, ali da ostaje da se uradi dosta toga. Većina od navedenih 45 spomenika je u više ili manje istom stanju kao 2007, kaže MCK. Takođe primećuje poboljšanja na polju bezbednosti i bolje odnose između lokalnih vlasti i pravoslavnog sveštenstva. „Postoji jasna potreba za boljom procedurom kako bi se na odgovarajući način zaštitili i vodili spomenici i zaštićene zone. Preporučuje se da nadležne vlasti preduzmu brze korake da osiguraju održivo i integrisano očuvanje Sveobuhvatnog predloga statusa za spomenike i lokacije“, navodi se u izveštaju. Izveštaj „jasno ukazuje na potrebu efektivnije zaštite kroz unapređeno planiranje i nadgledanje pomenutih oblasti“, rekao je šef MCK Piter Fejt.


FIPA: Zajednički rad na privlačenju italijanskih investitora - Biznis Info\nYou are at:Home»Ekonomija»FIPA: Zajednički rad na privlačenju italijanskih investitora\nFIPA: Zajednički rad na privlačenju italijanskih investitora\nBy BiznisInfo on\t 27/09/2017 Ekonomija\nDirektorica Ureda agencije za vanjsku trgovinu Italije u BiH (ICE) Margherita Lo Greco posjetila je Agenciju za unapređenje stranih investicija (FIPA) kako bi se informirala o trenutnoj situaciji kada je riječ o prilivu italijanskih investitora u BiH, trenutnoj suradnji FIPA-e sa italijanskim investitorima, te trenutnoj realizaciji projekata i ostvarenih kontakata sa potencijalnim investitorima.\nDirektor FIPA-e Gordan Milinić je istakao da se Italija nalazi na 8. poziciji sa uloženih 556 miliona KM u različite sektore bh. privrede, te da je intenzivirana suradnja na uspostavljanju kontakata sa potencijalnim investitorima iz Italije tokom 2016. i 2017., o čemu svjedoči Outreach kampanja iz maja 2017., te posjeta Macfrut sajmu u 2016. i 2017., kada su ostvareni značajni kontakti s italijanskim privrednicima, navodi se u saopćenju FIPA-e.\nFIPA godinama uspješno surađuje sa Uredom ICE u Sarajevu na promociji bh. mogućnosti za ulaganja, te je aktivni učesnik privrednih manifestacija koje ICE organizira sa ciljem povezivanja privrednika i uspostavljanja kontakata.\nPlanirano je održavanje privredne manifestacije krajem novembra u Milanu na kojoj bi se trebala predstaviti i Bosna i Hercegovina sa svojim potencijalima, navodi se u saopćenju FIPA-e.


LSV | LSV će se suprotstaviti fašizmu i teroru\nPodaci o pripremi rušenja i paljenja Beograda planiranog za nedelju, ukazuju da je u pitanju organizovani kriminal koji će iznutra razoriti ne samo ustavni poredak, nego i državu u celini.\nŠta još treba da se desi da se shvati da fašizam na velika vrata ulazi u naš svakodnevni život i da je samo pitanje dana kada će batinaši i ubice početi da kucaju na vrata svakoga ko im se suprotstavi?\nOvo nema veze ni sa ustavnim pravima skupa, niti sa parlamentarnom političkom borbom. Ovo je teror koji će u najskorije vreme, ako mu se ne stane na put ponovo početi da uzima ljudske živote, u sve većem i većem broju.\nKao i uvek do sada, LSV na to neće pristati i najoštrije će se suprotstaviti svakom fašizmu, bez obzira na maske koje bude stavljao.


Britanska ambasada: NSRS ne može donositi odluke o pridruživanju međunarodnim organizacijama — Radio Velkaton : Radio Velkaton\nRadio Velkaton > Bosna i Hercegovina > Britanska ambasada: NSRS ne može donositi odluke o pridruživanju međunarodnim organizacijama\nBritanska ambasada: NSRS ne može donositi odluke o pridruživanju međunarodnim organizacijama\n21. Oktobar. 2017.\n“Ta pitanja su isključiva nadležnost institucija na državnom nivou Bosne i Hercegovine”, istaknuto je u njihovom odgovoru na upit agencije FENA u vezi sa odlukom zastupnika u NSRS, koji su usvojili rezoluciju kojom se definira neutralnost RS-a u odnosu na postojeće vojne saveze.\nU Rezoluciji koja je glasovima vladajuće većine usvojena u NSRS u noći između 17. i 18. oktobra, također je navedeno da teritorija RS-a ne može biti otuđena na bilo koji način mimo Ustava i zakona niti joj se može utvrditi i upisati drugo svojstvo. Osim toga, u ovom dokumentu je precizirano da je RS opredijeljena da svaki budući status koordinira sa Srbijom, kao potpisnicom Dejtonskog mirovnog sporazuma.\nVelika Britanija i dalje pruža BiH punu podršku u procesu eurointegracija\nU rezoluciji o zaštiti ustavnog poretka i proglašenju vojne neutralnosti RS-a, navodi se da je RS opredijeljena da svaki budući status koordinira s Republikom Srbijom kao potpisnicom Dejtonskog sporazuma.


Бранко Ружић честитао Дан матичара | Socijalistička partija Srbije\nBranko Ružić čestitao Dan matičara Vesti\n11 maja, 2020 u 11:52\nMinistar državne uprave i lokalne samouprave Branko Ružić čestitao je svim matičarima i zamenicima matičara njihov praznik, Dan matičara.\n„Od našeg poslednjeg zajedničkog susreta, ne samo da ste profesionalno obavljali svoj posao, već ste u prethodnim mesecima svojim zalaganjem omogućili da se i u vanrednim okolnostima poslovi vođenja matičnih knjiga odvijaju bez zastoja“, rekao je Ružić.\nOn je ocenio da matičari rade veoma zahtevan i važan posao i poručio im da Ministarstvo državne uprave i lokalne samouprave veoma ceni njihov rad.\nDržavne matične knjige na celoj teritoriji Republike Srbije ustrojene su donošenjem Zakona o državnim matičnim knjigama iz 1946. godine, dok su se pre toga vodile samo na teritoriji Bačke i Banata. Imajući u vidu važnost uspostavljanja sistema matičnih knjiga i ulogu matičara u njihovom vođenju, dan stupanja na snagu ovog zakona – 9. maj, svake godine se obeležava kao Dan matičara.


Živjeti slobodno 2022: Nele Karajlić, TBF, Zoster i Sopot na tvrđavi Kastel 14. maja - Trecisvijet.com\nŽivjeti slobodno 2022: Nele Karajlić, TBF, Zoster i Sopot na tvrđavi Kastel 14. maja\nPovodom obilježavanja 9. maja – Međunarodnog dana pobjede nad fašizmom, UG Sloboda organizuje događaj Živjeti slobodno u okviru kojeg će se realizovati brojni kulturni sadržaji.\nNakon dvogodišnje pauze u realizaciji ovog događaja, koja je uzrokovana pandemijom virusa korona, organizatori najavljuju bogat program.\nCilj ovog događaja je da kod mladih ljudi u našoj zemlji razvije vrijednosti za njegovanje tradicije antifašizma. Ovaj događaj tokom 6 godina realizacije okupio je veliki broj mladih ujedinjenih u ovoj ideji, te kroz brojne kulturno – obrazovne sadržaje, muzičke koncerte, predstave, promocije, panel diskusije sa interesantnim učesnicima, omogućio im da razviju svijest i pozitivnu ideju u očuvanju antifašističkih vrijednosti.\nU okviru programa Živjeti slobodno, 14. maja na banjalučkoj tvrđavi Kastel održaće se centralni muzički događaj na kojem će nastupiti najpoznatiji regionalni bendovi i izvođači DR NELE KARAJLIĆ / TBF / ZOSTER / SOPOT. Imajući u vidu da je muzika jedan od glavnih pokretača pozitivnih misli i ideja, i ove godine očekuje se dobra atmosfera uz puno pozitivne energije i želje da Banjaluka bude mjesto okupljanja svih onih koji prepoznaju i teže širenju ideje antifašizma.\nCijena ulaznice u pretprodaji za ovaj događaj je 15 KM. U prodaju će biti puštena ograničena količina ulaznica po ovoj cijeni. Ulaznice će biti dostupne putem online prodajnog sistema www.gigstix.ba , kao i na prodajnim mjestima širom BiH putem Gigstix prodajne mreže.\nSve informacije i novosti o događaju možete pratiti na zvaničnoj FB stranici: www.facebook.com/zivjetislobodno/\n„Živjeti slobodno naše je opredjeljenje“, poručuju organizatori iz Udruženja građana “Sloboda”.\nMoto Fest Banjaluka 2022: Trodnevna zabava na banjalučkoj tvrđavi Kastel za ljubitelje dvotočkaša\nBrendan Peri: "Vraćamo se fanovima i pravimo nešto posebno"


Press Online :: Hronika :: ŠVERCOVAO KOKAIN ZA ŠARIĆA: Dejan Šekularac neće sklapati nagodbe\n- Šekularac je u Srbiju doputovao redovnim letom „Er Srbije“. On duže je od sedam godina normalno živeo u Crnoj Gori, koja je dva puta odbijala da ga izruči Srbiji. Živeo je potpuno normalnim životom, ali je želeo da dođe kako bi se sudski postupak okončao. Naime, moj branjenik zbog poternica koje su na snazi nije mogao da napušta zemlju - kaže advokat Jeremić za Kurir.\nŠekularac je juče saslušan samo pred sudijom za prethodni postupak, koji mu je odredio pritvor, dok će saslušanje u tužilaštvu tek biti zakazano.


Propusti TSA ugrožavaju bezbednost\nPripadnici TSA proveravaju putnike na aerodromu\nInspektor američke agencije za civilno vazduhoplovstvo izrazio je prilikom svedočenja pred američkim zakonodavcima, “duboku zabrinutost” zbog ogromnih bezbednosnih propusta njegove agencije.\nSvedočenje je usledilo posle izveštaja da agencija za bezbednost saobraćaja nije uspela da otkrije 73 radnika zaposlena na aerodromima koji su bili povezani sa terorizmom, simulirano oružje druge opasne predmete. Zaposleni su pali na ispitu bezbednosti u 96 odsto slučajeva, a provere su rađene uglavnom ma mestima gde se skeniraju putnici i njihov prtljag.\nČetrnaest godina posle terorističkog napada 11. septembra, nameću se ozbiljna pitanja vezana za bezbednost američkog avio saobraćaja i da li Agencija zadužena za bezbednost saobraćaja, TSA, osnovana posle 11. septembra odgovorno izvršava obavezu da zaštiti putnike u avio saobraćaju.\n“I dalje smo duboko zabrinuti zbog rada TSA-a i njihove sposobnosti da izvrše njihovu važnu misiju.”\nGeneralni inspektor za unutrašnju bezbednost Džon Rot, je u govoru pred senatskim panelom rekao da je njegov tim otkrio, kako se izrazio, otkrio “značajne ranjivosti”, u radu TSA-a , između ostalog i na skeniranju putnika i prtljaga pre ulaska u avion.\n“TSA ne sme da previdi ni najmanju pretnju jer bi to moglo da ima katastrofalne posledice. Dovoljno je da teroristi iskoriste samo jednu šansu.”\nSpoznaja da je ranjivosti avio prevoza i dalje prisutna alarmirala je američke zakonodavce poput senatora Rona Džonsona.\n“TSA skenira skoro dva miliona putnika dnevno, što je oko 600 miliona godišnje. To je ogroman zadatak.”\nUzbunjivači su ukazali na probleme koje su otkrili, uključujući dugačke liste avio putnika, pošteđenih detaljnog pregleda koje je odobrio TSA. Rebeka Roring je šefica TSA-a na međunarodnom aerodromu u Mineapolisu-Sent Polu.\n“TSA deli status ‘ranije provereni putnik’ kao slatkiše, da bi ubrzala protok putnika iako priznaje da je to stvorilo bezbednosne propuste.”\nU avione je takođe lako sakriti eksplozivne naprave, kaže savezni “er maršal” Robert Meklejn.\n“Ako neka teroristička grupa odluči da to uradi, relativno lako može da prokrijumčari malu bombu u avion koja će se aktivirati na velikoj visini."\nPutnici na aerodromu blizu Vašingtona kažu da su uznemireni.\n“To je užasavajuća spoznaja.”\n“Iskreno sam zaprepašćena. Mislim da je pose 11. septembra nastala panika, puno ljudi je zaposleno, a nisam sigurna da su svi prošli detaljnu proveru.”\nTSA mora bolje da obavlja posao kaže senator Tom Karper.\n“Trebalo bi da se trudimo da budemo savršeni. To nikada nećemo postići ali to treba da nam je cilj.”\nIako su nedavni teroristički pokušaji napada na avio prevoznike sprečeni, ako se stvari u TSA ne promene, zakonodavci brinu da je samo pitanje vremena kada će neki od pokušaja biti uspešni.


Iskusni Holanđanin menja Karanku na "Riversajdu"?! - Sportske.net\nIskusni Holanđanin menja Karanku na "Riversajdu"?!\nAitor Karanka je nakon serije loših rezultat platio ceh, te je otpušten sa mesta šefa struke Midlsboroa.\nKaranka otpušten!Preporod Lestera, Soton i Votford odigrali meč kola, Milivojević taličan za "Orlove"!Očekujemo "ludilo" na 'Enfild Roudu'Čelsi gazi ka tituli, srpski "Orao" taličan za londonske "Orlove"FA Kup - Trećeligaš eliminisao Lester, 'Građani' moraju na "popravni"\nRanije danas obelodanjeno je da Karanka više nije trener Boroa. Španac je na toj funkciji bio od 2013. godine, najzaslužniji je za uspon ekipe i povratak u najviši rang, ali je serija slabih rezultata u poslednje vreme dovela elitni status u pitanje, te je Karanka platio ceh.\nSada se spekuliše ko bi mogao da ga nasledi, a kako prenosi britanski "Telegraf", jedan od glavnih kandidata je bivši strateg Čelsija Gus Hidink.\nIskusni Holanđanin je bio nadomak klupe Lestera, kada je otpušten Ranijeri, ali je uprava "Lisica" na kraju rešila da pruži šansu Kregu Šekspiru, koji za sada sjajno obavlja posao (3 utakmice, 3 pobede).\nPostoji mogućnost da se slična stvar dogodi i na "Riversajdu", da od Karanke kormilo preuzme Stiv Egnju, koji trenutno obavlja ulogu vršioca dužnosti.\nIpak, Hidink je navodno zainteresovan što bi moglo da promeni stvari, a pored njega u priči je i bivši trener Lestera Najdžel Pirson.\nIpak, veruje se da je Hidink favorit, videćemo da li će bivši selektor Holandije sesti na klupu Midlsboroa u narednim danima.


Nova aplikacija za Banjalučane: Sa par klikova do porodičnog ljekara - BIGportal.ba\n23 Februara, 2020 23 Februara, 2020 072\nBanjalučani će uskoro imati priliku da se naruče kod svog porodičnog ljekara sa par klikova na mobilnom telefonu. Dom zdravlja je već u poodmaklnoj fazi testiranja aplikacije nazvane “E-čekaonica“, nove mogućnosti za naručivanja na zdravstveni pregled.\nKako je planirano, aplikacija bi mogla biti u operativnoj fazi već za par mjeseci. Korisnici aplikacije moći će da zakažu pregled putem mobilnog telefona ili internet stranice Doma zdravlja Banja Luka.\n“E-čekaonica” bi bio jedan od projekata u okviru “Pametnog grada”, a direktorica Doma zdravlja Nevena Todorović, naglašava da će pokretanjem ovog projekta velike koristi imati i građani i zaposleni u Domu zdravlja.\nGrađani više ne bi morali dolaziti u ambulante da se naruče na pregled kod porodičnog doktora, već će to moći učiniti putem mobilnog telefona. Na taj način smanjićemo gužve u ambulantama, a istovremeno rastertiti naše medicinske sestre koje mnogo vremena provode zakazujući preglede putem fiksnog telefona – ističe Todorović i dodaje da je aplikacija “E-čekaonica“ trenutno u testnoj fazi kako bi se provjerilo da li eventualno ima nekih nedostataka.\nOna je naglasila da će, nakon uvođenja aplikacije “E-čekaonica“, i dalje u funkciji ostati i stari sistem naručivanja za preglede.\nZa sve one pacijente koji iz bilo kojeg razloga nisu u mogućnosti da koriste aplikaciju, ostavljamo i stari sistem, tako da niko neće biti oštećen. Očekujem da primjena ove novine u radu Doma zdravlja bude aktivirana najkasnije do kraja aprila – zaključila je Nevena Todorović.\nNa slobodi mladi policajac koji je uhapsio supruga zamjenice glavnog tužioca\nGobeljić: Idemo u Portugal po zasluženi prolaz\nZvezda bez Sanoga na Bragu


Faktor | Za zatvaranje kolektivnih centara i izgradnju alternativnih smještaja više od 6,5 miliona KM\nZa zatvaranje kolektivnih centara i izgradnju alternativnih smještaja više od 6,5 miliona KM\n17.04.2021. / 10:42\nFederalno ministarstvo raseljenih osoba i izbjeglica, putem Jedinice za implementaciju Projekta (PIU FBIH) zaduženo je za implementaciju Regionalnog stambenog programa i Projekta CEB II - "Zatvaranje kolektivnih centara i alternativnih smještaja putem javnih stambenih rješenja".\nU svrhu realizacije navedenih projekata planirano je potpisivanje više ugovora sa izvođačima, predstavnicima institucija i odabranim tehničkim nadzorima.\nUgovori će biti potpisani 19. aprila u zgradi Vlade FBiH, a potpisivanju će prisustvovati ministar za ljudska prava i izbjeglice BiH Miloš Lučić, federalni ministar za raseljene osobe i izbjeglice Edin Ramić, direktor Fonda za povratak BiH Bojan Ninković te predstavnici izvođača radova i nadzornog organa.\nOvom prilikom bit će potpisano sedam ugovora za izvođenje radova ukupne ugovorene vrijednosti 6.453.082,42 KM bez PDV-a. Također potpisati će se šest ugovora za usluge vršenja stručno-tehničkog nadzora ukupne vrijednosti od 52.205 KM bez PDV-a, saopćeno je iz Ministarstva raseljenih osoba i izbjeglica FBiH.\nKolektivni centriFederalno ministarstvo izbjeglih i raseljenih\nMještani u strahu nakon požara u kolektivnom centru Mihatovići\nPočinje gradnja 25 stanova za smještaj korisnika kolektivnog centra u Goraždu\nU BiH 7.200 ljudi sa sve manje nade čekaju da dobiju krov nad glavom\n"Čega se lik dosjetio": U Sarajevu se i od redovnog održavanja gradske čistoće pravi spektakl


Počela predizborna tišina, a u nedelju izbori po posebnoj proceduri | VAmedia - info portal\n19/06/2020 19/06/2020 Нема коментара на Počela predizborna tišina, a u nedelju izbori po posebnoj proceduri\nU ponoć je počela predizborna tišina . Pod posebno odredjenim uslovima zbog epidemije korona virusa na 118 biračkih mesta u Valjevu će za ove izbore glasačko pravo imati 77 176 birača.\nPredizborna tišina koja je počela u ponoć izmedju četvrtka i petka trajaće sve do nedelje kada će birališta biti otvorena . Preliminarmi rezultati će biti objavljeni tokom noći u nedelju , a rok za objavljivanje konačnih rezultata je četvrtak, ukoliko se ne ponavlja glasanje na pojedinim mestima.\nS obzirom da u Srbiji još uvek postoji opasnost od zaraze korona virusom Vlada Srbije je RIK-u dostavila uputsttvo za sprovodjenje izbora u posebnim uslovima.\nU ovom uputstvu se navodi da se unutar glasačkog mesta preporučuje nošenje maske za lice. Maske bi trebalo da budu obezbedjene za sve one gradjane koji ih nemaju. Sami birači treba da vode računa o fizičkoj distanci od najmanje jedan metar u odnosu na druge birače tokom “izvođenja radnji koje prethode postupku glasanja” i to: provere UV lampom da li je birač glasao na drugom biračkom mestu, utvrđivanja identiteta birača, provere da li je birač upisan u izvod u birački spisak, uručivanja glasačkog listića, obeležavanja birača sprejom. Birači bi u odnosu na članove biračkog odbora takođe morali da budu udaljeni najmanje jedan metar, a tokom utvrđivanja identiteta birača potrebno je da on kratkotrajno ukloni masku sa lica.\nU Zaključku Kriznog štaba se navodi da se tokom glasanja birač mora nalaziti iza paravana za obezbeđivanje tajnosti glasanja , koji predstavlja “mehaničku barijeru za prenošenje kapljičnih infekcija”. Neophodno je takođe obezbediti udaljenost paravana za glasanje od najmanje jedan metar.\nBiračko mesto mora biti dezinfikovano, provetreno I očišćeno I pre samog početka glasanja , ali I za vreme glasanja.\nProstor treba da bude organizovan na način da uvek postoji fizička distanca od jednog metra između birača, a u slučaju gužve, treba da se obezbedi prostor za čekanje u redu ispred prostorije.Fizička distanca između birača u redu treba da bude najmanje jedan metar.


Predstava "Putujuće pozorište Šopalović" za Ackovo lečenje\nI mršavi plaču Šta su planirale ekipe javnih preduzeća za petak, 12. april\nPredstava “Putujuće pozorište Šopalović” za Ackovo lečenje\nApr 12, 2019 U rubrici: webetext\nPredstava “Putujuće pozorište Šopalović” će u petak, 12 aprila, od 19 sati biti izvedena u humanitarne svrhe. Članovi dramske sekcije Prve niške gimnazije Stevan Sremac igraće večeras u predstavi koja će se održati u Pozorištu lutaka u Nišu.\nPredstava za Ackovo lečenje\nPredstava je rađena po tekstu Ljubomira Simovića, a scenario i režiju potpisuje profesorka književnosti Danijela Gašević.\nUlaznica za humanitarnu predstavu je 200 dinara.\notvaranje pozorišnih susreta dramskih sekcija\nGimnazijalci su prvi put predstavu odigrali na obeležavanju 140 godina Prve niške gimnazije u novembru. Sa ovom predstavom plasirali su se na takmičenje dramskih sekcija Srbije, odnosno 23. Pozorišne susrete dramskih sekcija Srbije, koje će i svečano otvoriti 15. aprila u Kragujevcu.


► Ujedinjeni protiv kovida: Priznanje Kona dokaz da Krizni štab nije dobro radio\n01.10.2020 | 10:57h ► 11:45h Beograd\nPodsetili su na ranije izjave članova vladinog Kriznog štaba kako "čak i ako dođe do drugog talasa epidemije, on neće moći da bude jak kao što je bio prvi" ili one da "virus nije takvog intenziteta, te je oslabila mogućnost da izazove teške forme bolesti".\n"Posledice smo svi, nažalost, mogli da vidimo: veoma veliki broj obolelih te visoka stopa smrtnosti. Nažalost, ovakve posledice nisu bile iznenađujuće s obzirom da su građani u svom postupanju samo slušali ono što su mogli da čuju od Kriznog štaba", stoji u saopštenju.\nNavodeći da je cilj UPK "isključivo zaštita života i zdravlja građana", iz udruženja su najavili da će u "najkraćem vremenskom roku" dostaviti predloge Ministarstvu zdravlja vezane za Krizni štab kao i one u vezi sa aktuelnom epidemiološkom situacijom u Srbiji.\n"Drugi naš cilj je da se ispitaju sve okolnosti dosadašnjeg rada takozvanog Kriznog štaba. Odgovarajuća radna grupa UPK već je počela sa radom na skretanju pažnje na činjenice, koje po našem dubokom uverenju, moraju dovesti do odgovornosti pojedinih članova Kriznog štaba", piše u saopštenju.\nOn je potom odgovornost za saopštavanje manjeg broja umrlih od posledica infekcije koronavirusom u Srbiji prebacio na informatičare koji su po njegovim rečima, davali netačne podatke.\n"Tvrdim, pod punom moralnom odgovornošću da Krizni štab u medicinskom delu nije mogao da ima druge podatke od onih koje je dobijao od informatičara. Ako neće to da se prihvati, ne želi se istina", naveo je epidemiolog.


Priština: Američki senatori o normalizaciji odnosa sa Beogradom\nAmerički senatori republikanac Ron Džonson i demokrata Kris Marfi, boraviće danas u Prištini.\nKM: Počela prijava brucoša za raspodelu smeštaja u studentskim domovima\nKosovo se pretvara u uporište terorizma, ocenila je portparolka Ministarstva spoljnih poslova Rusije Marija Zaharova, pozivajući države "koje stoje iza Prištine" da ozbiljno obrate pažnju na to.\nSaobraćajna nesreća u Gračanici, povređene dve osobe\nNa putu između Gračanice i Sušice, danas oko 13 sati dogodila se saobraćajna nesreća i tom prilikom je jedno vozilo sletelo sa puta. Dve ženske osobe su povređene, sazanje RTV Kim u službi Hitne pomoći.\nDačić: Od decembra intenzivniji razgovori o Kosovu\nMinistar spoljnih poslova Srbije, Ivica Dačić, izjavio je da specijalni predstavnik SAD za Zapadni Balkan, Metju Palmer, očekuje da će nova vlada u Prištini ukinuti takse i da će se stvoriti uslovi za nastavak pregovora Beograda i Prištine.\n25 godina zatvora za planiranje terorističkih napada\nOsnovni sud u Prištini, proglasio je krivim šestoro optuženih za planiranje terorističkih napada na KFOR, srpske pravoslavne crkve, kao i diskoteke na Kosovu. Osuđeni su na 25 godina zatvora.\nBožović o SL: Razgovarala sam s Vučićem, stalni pritisak Prištine\nGrađanska inicijativa SDP, koju je do ubistva predvodio Oliver Ivanović, na predstojeće parlamentarne izbore na Kosovu izaći će sa Srpskom listom, potvrdila je za N1 Ksenija Božović. Navodi da Priština stalno vrši pritisak, da je stalno saslušavaju zbog ubistva Ivanovića i potvrđuje da je pre nekoliko dana razgovarala sa predsednikom Srbije.\n"Ne postoje povoljniji uslovi za rešavanje pitanja Kosova"\nNemam osećaj da sada postoji povoljnija međunarodna situacija i uslovi za rešavanje pitanja Kosova, pogotovo kad vidimo kako je protekao događaj u Poljskoj, ocenio je za Sputnjik ambasador Rusije u Srbiji Aleksandar Bocan-Harčenko, uz ocenu da Amerika i druge zemlje žele „na brzaka“ da pronađu rešenje za Kosovo.\nNovi britanski ambasador predao akreditive Tačiju\nBritanska ambasada na Kosovu saopštila je da je ambasador Nikolas Abot predao akreditive predsedniku Hašimu Tačiju, prenosi Koha.\nGI SDP na izborima uz Srpsku listu\nGrađanska inicijativa SDP, saopštila je da će na predstojeće parlamentarne izbore na Kosovu učestvovati sa ostalim političkim opcijama koje će se naći na listi „Srpska lista- Aleksandar Vučić“.\n"Ako Srbija ne pristaje na priznanje, zašto sedeti za stolom"\nKosovski premijer u ostavci Ramuš Haradinaj kaže da ne vidi zašto bi se nastavio dijalog, ako Beograd ne pristaje na priznanje Kosova.\nGrađanska inicijativa "Srbija demokratija pravda-Oliver Ivanović" saopštila je da će na predstojeće parlamentarne izbore na Kosovu učestvovati sa ostalim političkim opcijama koje će se naći na listi „Srpska lista- Aleksandar Vučić“. Međutim dva odbornika ove građanske inicijative tvrde da je to lična odluka Ksenije Božović, a ne članova SDP-a.\nNajavljena velika finansijska sredstva za rešavanje zagađenosti Gračanke\nU sali Skupštine Opštine Gračanica održana je prva javna rasprava o Nacrtu budžeta za narednu godinu. Prioritet će biti rešavanje zagađenosti reke Gračanke u Lapljem Selu, kazao je predsednik ove lokalne samouprave Srđan Popović.\nPorodica Olivera Ivanovića obratila se danas Centrlnoj izbornoj komisiji Kosova zahtevajući da se ime ubijenog političara ne koristi u nazivima izbornih lista, objavio je njegov bratanac Aleksandar Ivanović.\nRašić: Ovo sa Ksenijom Božović nije bio sporazum, to je bio ultimatum\nOvo što vidite danas sa gospođom Ksenijom Božović, to nije bio sporazum, to je bio ultimatum, rekao je predsednik Progresivno demokratske stranke Nenad Rašić, osvrćući se na to što će na prdstojeće izbore na Kosovu GI SDP, ubijenog Olivera Ivanovića, izaći na listi Srpske liste.\nU ponoć ističe rok za prijavu stranaka za izbore na KiM\nZa mesec dana na Kosovu biće održani vanredni parlamentarni izbori. Prijavljeno je nekoliko predizbornih koalcija, a u ponoć ističe rok za prijavu političkih stranaka i nezavisnih kandidata.\nĐurić: Skandalozan pritisak na Kseniju Božović\nDirektor Kancelarije za KiM Marko Đurić je rekao da je GI SDP, ubijenog Olivera Ivanovića, odlučila da nastupi na listi sa Srpskom listom kako bi bila sa svojom državom i osudio pritiske na Kseniju Božović zbog te odluke.\nSrpska lista predala listu kandidata za vanredne izbore\nSrpska lista je predala listu kandidata za vanredne parlamentarne izbore na Kosovu. Milan Radoičić ostaje potpredsednik Srpske liste. „Boriće se do kraja sa svima nama, biće stub opstanka naroda na ovim prostorima“, kazao je predsednik Srpske liste Goran Rakić govoreći o Radoičiću.\n"Oba naroda moraju nešto dati i dobiti"\nSL danas predaje listu za vanredne izbore\nSrpska lista danas će predati listu kandidata za vanredne parlamentarne izbore na Kosovu. Rok za podnošenje lista inače ističe u ponoć.\n"Pitanje Kosova i Metohije je najteže pitanje", rekao je predsednik Srbije Aleksandar Vučić i dodao da taksi na srpsku robu ne bi bilo da su neki hteli da izvrše stvarni pritisak.\nI koalicija „Sloboda“ objavila imena kandidata\nNakon Srpske liste koja je još juče objavila listu od 17 poslaničkih kandidata koje predvodi Igor Simić, danas je isto učinila i jedina koalicija koja će na predstojećim izborima predstavljati srpsku zajednicu – Sloboda. Nosilac liste je lider Progresivno demokratske stranke Nenad Rašić, a na listi je ukupno osam kandidata.\nKosovo na sednici Interpola u oktobru sigurno neće biti primljeno u tu međunarodnu organizaciju, tvrdi šef srpske diplomatije Ivica Dačić. Dodaje da će ukoliko se to ipak desi – podneti ostavku.\nPotpredsednica Građanske inicijative SDP, stranke ubijenog Olivera Ivanovića, Ksenija Božović izjavila je da u priključivanju GI SDP Srpskoj listi u izborima na Kosovu, "ništa nije rađeno ispod žita", kao i da su o toku razgovora o tome bili upoznati svi članovi Inicijative.\nPošli na utakmicu sa dronom i zastavom "Kosovo je Srbija"\nOsmoro čeških državljana uhapšeno je zbog sumnje da su planirali da na fudbalskoj utakmici Kosovo – Češka u Prištini, puste dron sa natpisom "Kosovo je Srbija".\n"Učestale posete zvaničnika SAD pokazuju da se uvažava stav Beograda"\nUčestale posete zvaničnika SAD svedoče da je prevagnuo stav u Vašingtonu da bez Srbije nema održivog rešenja, kaže za RTS predsednik Skupštinskog odbora za Kosovo i Metohiju Milovan Drecun, komentarišući posetu američkih senatora Beogradu i Prištini. Upozorava na mogućnost da esktremni političar kao Aljbin Kurti postane kosovski premijer i da sa takvom politikom nema opstanka Srba.\nCIK: Šesnaest partija podnelo liste kandidata za poslanike kosovske skupštine\nCIK-u je liste kandidata za poslanike sedmog saziva Skupštine Kosova podnelo šesnaest političkih partija.\nListe kandidata za izbore na Kosovu predalo 25 političkih partija i koalicija\nCentralnoj izbornoj komisiji Kosova (CIK) liste kandidata za poslanike sedmog saziva Skupštine Kosova koji će se birati na oktobarskim izborima podnelo je dvadeset pet političkih partija, koalicija i pojedinaca, izjavio je na konferenciji za medije portparol CIK-a Valjmir Eljezi.


Vlada Srbije usvojila predlog za promenu Ustava u delu koji se odnosi na sudove i javna tužilaštva | Insajder\nVlada Srbije usvojila predlog za promenu Ustava u delu koji se odnosi na sudove i javna tužilaštva\nKako se navodi u saopštenju Vlade, ovom inicijativom Vlada Republike Srbije i Ministarstvo pravde potvrdili su "čvrstu opredeljenost u sprovođenju reformskih procesa i ispunjavanju aktivnosti iz revidiranog Akcionog plana za Poglavlje 23".\n"Predlog se odnosi na promene odredbe člana 4. Ustava i odredbe koje se odnose na sudove i javna tužilaštva (članovi 142 – 165). Shodno tome, menjaju se i odredbe člana 99. – Nadležnost Narodne skupštine, člana 105. – Način odlučivanja u Narodnoj skupštini i člana 172. – Izbor i imenovanje sudija Ustavnog suda", piše u saopštenju.\nDodaje se da je "promena Ustava u delu pravosuđa neophodan korak u daljem osnaživanju vladavine prava i daljem usklađivanju sa evropskim pravnim tekovinama i standardima".\nTakođe, Vlada Srbije usvojila je Akcioni plan za sprovođenje strategije razvoja sistema javnog informisanja u Republici Srbiji za period 2020 – 2025. godine, u periodu 2020 – 2022. godine. Strategijom je predviđeno donošenje dva akciona plana radi ostvarivanja predviđenih aktivnosti- za prvi akcioni plan predviđeno je da se donese za period od 2020. do 2022. godine, a za drugi za period od 2023. do 2025.\nNakon isteka perioda važenja prvog trogodišnjeg akcionog plana biće izrađen izveštaj o rezultatima njegovog sprovođenja i realizaciji\naktivnosti predviđenih planom.\n"Primenom Akcionog plana, implementacijom Medijske strategije, kao i izradom seta novih medijskih zakona rukovodiće Ministarstvo kulture i informisanja. Cilj strategije je unapređenje sistema javnog informisanja koji garantuje slobodu izražavanja, slobodu medija, bezbednost novinara, medijski pluralizam, razvijeno medijsko tržište i osnaženu medijsku profesiju", piše u saopštenju.\nČlanovi vlade usvojili su i Zaključak o uspostavljanju privremenog projekta – Kartica pogodnosti „Za naše heroje“ za zaposlene, radno angažovane i volontere u Covid – 19 sistemu, kojima su omogućene odgovarajuće olakšice zbog otežanih uslova života i rada tokom pandemije. Uvođenjem ove kartice biće moguće ostvariti pogodnosti prilikom plaćanja roba i usluga kod privrednih društava, pravnih lica, preduzetnika, ustanova i partnerskih kompanija sa kojima će biti potpisan protokol o saradnji.\nPored toga, nosioci kartice imaće i prednost pri ostvarivanju prava i dobijanju usluga u državnim institucijama, javnim preduzećima, lokalnim samoupravama i ustanovama socijalne zaštite, navodi Vlada Srbije. Kartica će biti personalizovana i moći će da se koriste na celoj teritoriji Srbije, bez obzira na mesto prebivališta korisnika.\nDodaje se da su mere i aktivnosti vezane za karticu pogodnosti „Za naše heroje“ biće privremenog karaktera, odnosno oročene su trajanjem pandemije bolesti COVID-19 izazvane virusom SARS-CoV-2.


Visoka predstavnica EU Federika Mogerini govori u Skupštini Crne Gore (rtcg.me)\nVisoka predstavnica EU za spoljnu i bezbjednosnu politiku Federika Mogerini, na početku turneje po državama Balkana, stigla je večeras u Podgoricu. Ona je poručila da je Evropskoj uniji stalo do Crne Gore i da su vrata EU otvorena za cio region. Obraćajući se poslanicima crnogorskog parlamenta, ona je rekla da je tužna što vidi da su sjedišta predvidjena za opozicione poslanike prazna. Poslanici kompletne opozicije boktovali su sjednicu na kojoj je gostovala Mogerini.\nVisoka predstavnica EU za spoljne poslove i bezbjednosnu politiku posjetu zemljama Zapadnog Balkana koja će trajati do 4. marta, počela je u Crnoj Goro, a narednih dana će boraviti u Albaniji, Bosni i Hercegovini, Kosovu, Srbiji i Makedoniji.\nMogerini se, prije obraćanja parlamentu, sastala sa predsjednikom države Filipom Vujanovićem i predsjednikom Skupštine Ivanom Brajovićem, a potom i sa premijerom Duškom Markovićem.\nMogerini je stigla sa porukom da je posjetu regionu željela da počne upravo u Crnoj Gori, djelimično zbog pozitvne uloge koju Crna Gora ima u regionalnoj dimanici, zbog toga što ima izuzetne odnose sa svim komšijama i, takođe, zbog toga što su sjećanja na rat u ovom regionu još svježa.\nOna je kazala da EU želi zajedničku budućnost cijelog kontinenta, a da i građani Crne Gore žele isto. Ponovila je kako je regionalna saradnja suštinski važna i za EU, ali i za građane Crne Gore.\n"Tužna sam što vidim da su mnoga sjedišta ovdje prazna danas i što opozicija nije prihvatila moj poziv da bude ovdje, i to ne samo što je parlament srce demokratije, već i zbog toga što znam da je podrška integraciji u EU nešto što prevazilazi partijske podjele", kazala je visoka predstavnica EU za spoljnu i bezbjednosnu politiku, obraćajući se poslanicima crnogorskog parlamenta.\nOna je kazala da je Crna Gora divna zemlja, podsjetila da je na korak od NATO-a, ocijenila da je angažovana u međunarodnoj zajednici i istakla doprinos vojnim misijama. "Pregovori o pristupanju EU napreduju, tako da nema sumnje da ste vi neko ko zaista predvodi ovaj proces".\n"Moja poruka je jasna - Evropskoj uniji je stalo do Crne Gore. I još više od toga - vrata EU su otvorena za cijeli region". Crna Gora može i biće dio EU, i to nije san koji je daleko od nas, kazala je Mogerini.\nOna je istakla da EU neće biti kompletna sve dok države Zapadnog Balkana ne uđu u EU. O svojoj posjeti regionu, Mogerini će izvjestiti ministre inostranih poslova EU na sastanku Savjeta za spoljne poslove 6. marta.\nMarković: Vrata opoziciji otvorena\nVlada je poslala jasnu poruku pro-evropskoj opoziciji da su njena vrata otvorena i od toga više ne može da ponudi u ovom trenutku, kazao je premijer Duško Marković na zajedničkoj pres konferenciji s potpredsjednicom Evropske komisije Federikom Mogerini.\n“Kad se ne razumijemo treba da razgovaramo, a ne da se udaljavamo jedni od drugih…Želim da kažem da je bojkot neprihvatljiv za Crnu Goru jer nije proevropski i nije demokratski. Vrata Vlade su otvorena, više u ovom trenutku ne možemo da ponudimo”, rekao je premijer.\nOn je to saopštio nakon sastanka sa visokom predstavnicom EU za spoljnu politiku i bezbjednost, Federikom Mogerini u Vili Gorica u Podgorici.\n“Pristajanje na ultimatum da se ponove izbori, značilo bi poništenje političkog sistema i regularnost izbora. Pozivam na odgovornost i razum opozicionih lidera. Naša evropska perspektiva omogućava građanima nove prilike za bolji život. Državni interes je važniji od partijskog”, rekao je on.\nI Mogerini je istakla da je parlament svake zemlje EU po definiciji srce demokratije, i ponovila da žali što je opozicija bojkotovala i njeno obraćanje Skupštini Crne Gore.\n“Ja sam se nadala da će biti prisutni, ali se nadam da će biti drugih prilika u budućnosti. Ja se nadam da će moja poruka doprinijeti volji i sa strane vlasti i opozicije kako bismo došli do jedne normalne situacije. Nije na EU da ukaže na rješenja. Mi se obraćamo institucijama”, kazala je Mogerini.\nOna je naglasila da je posjetu regionu počela iz Crne Gore jer je ta zemlja, kako je rekla, pionir integracija.\n“Neprimjerni, nediplomatski gest Federike Mogerini, prilikom posjete Crnoj Gori, doživljava se kao politička poruka EU da podržava izborne krađe, represiju i politički progon DF-a, kao i erdogenizaciju Crne Gore”, napisao je u otvorenom pismu Nebojša Medojević, funkcioner DF-a.


RTCG - Radio Televizija Crne Gore - Nacionalni javni servis :: Politika :: "Vlada neće biti ni ekspertska, ni politička, ni reformska"\n09. 11. 2020. 13:20 >> 13:20 2\nPredlog mandatara Zdravka Krivokapića pokazuje da njegova Vlada neće biti ni ekspertska, ni politička, ni reformska, ocijenio je direktor Društva za istraživanje politike Vladimir Pavićević.\nOn je kazao da su građani Crne Gore, koji su glasali za razvlašćivanje Demokratske partije socijalista (DPS) mnogo više očekivali i da konceptom i kadrovskim pristupom Krivokapića, na žalost, prije može biti zadovoljan Milo Đukanović nego oni koji su očekivali sadržajnu promjenu.\n"Krivokapićev predlog najavljuje slabu Vladu, prelaznog karaktera, nereformskog potencijala čiji učinak, u najboljem slučaju, može samo poslužiti da se prebrodi period vakuma do prijevremenih izbora nakon kojih bi trebalo da imamo šanse za realne reformske zahvate sa nekim drugim sastavom", rekao je Pavićević agenciji MINA.\nPavićević je naveo da mu je, uz razumijevanje složenosti situacije u kojoj se Krivokapić našao prilikom koncipiranja predloga Vlade i u čemu su ga on i Društvo za istraživanje politike javno podržali, žao što mandatar nije ponudio organizaciju i sastav koji će nas uvjeriti da će ta Vlada imati kapacitet da radi na reformama.\n"Time je on već sada oslabio i sopstveni autoritet koji je u jednom trenutku bio nesporan, a cijenim da dometi ovakve Vlade ne mogu uticati dobro ni na ono povjerenje građana koje je imao do sada", smatra Pavićević.\nUlog je veliki za prepuštanje eksperimentu i klackanju tankom većinom\nOn je ocijenio da se od Krivokapića očekivalo da do formiranja Vlade obezbijedi snažniju podršku od 41 poslanika i da se na taj način promoviše politička i društvena inkluzivnost različitih grupa i zajednica u crnogorskom društvu.\n"Umjesto da je izvjesno da će za novu Vladu glasati i 45 poslanika, danas nije izvjesno ni da li će njegov predlog imati dovoljnu većinu za prolaz. Odnosno, i ako dobije 41 glas to je tanka većina za težinu izazova pred kojima se Crna Gora nalazi", kazao je Pavićević.\nPrema njegovim riječima, stanje je loše i to je obavezivalo mandatara da osigura stabilnu Vladu sa čvršćom podrškom u Skupštini. "Ulog je suviše veliki za prepuštanje eksperimentu i klackanju tankom većinom", rekao je Pavićević.\nOn smatra da Vlada koju je predložio Krivokapić nije ni ekspertska, ni neekspertska, ni politička, ni nepolitička i da je to jedan od velikih problema Krivokapiećvog predloga u vrijeme kad niko nema pravo na visoko rizične eksperimente.\n"Umjesto da je potpuno jasan njen karakter i njeni ciljevi, mi u ovom trenutku imamo činjenicu da mnogima nije jasan način reorganizacije resora, niti kako će se to praktično izvesti da bude funkcionalno u kratkom probnom roku od 200 dana, uz dosta upitna rješenja za neka sektore koji su već i podržavajuću javnost razočarali", ocijenio je Pavićević.\nNeozbiljno je poigravanje simbolikom broja 12\nUpitan kako ocjenjuje spajanje pojedinih resora, Pavićević je odgovorio da je neozbiljno poigravanje simbolikom broja 12 u struktuiranju Vlade.\n"Uostalom, kada bi broj 12 rješavao probleme, toliko bi ministarstava bilo u svim progresivnim društvim i državama ovoga svijeta, a to nije slučaj. Znate, postoje i manje i naprednije države od Crne Gore, sa više ministarstava", kazao je Pavićević.\nPrema njegovim riječima, sam broj ministarstava ne znači automatski i manju administraciju.\nPavićević smatra da bi struktura Vlade trebalo da slijedi odgovarajuće kriterijume, potrebe i mogućnosti društva.\n"A jedna od tih potreba, na primjer, jeste da kultura bude zaseban resor, a posebno je to važno u društvima poput našeg u kojem se, inače, ni do sada na kulturu nije strateški gledalo niti se u nju ulagalo dovoljno", ocijenio je Pavićević.\nOn je rekao da je centralizacija obrazovnog sistema u Crnoj Gori tolika da zahtijeva zasebno ministarstvo koje je samo toj oblasti posvećeno.\n"Imajući u vidu probleme u obrazovnom sistemu i potrebu prioritetnog unaprijeđenja ne vidim ni kako se to može ostvariti kroz puko gomilanje resora uz prosvjetu", kazao je Pavićević.\nUpitan na koje kriterijume i potrebe misli, Pavićević je odgovorio da postoje tradicionalna ministarstva koja nužno treba sačuvati.\nOn je rekao da postoje životni i projektni kriterijumi za definisanje ministarstava u Vladi, na osnovu kojih se uočavaju potrebe za definisanjem broja i nadležnosti osnovnih organa državne uprave.\n"Ništa od ovih kriterijuma u ovom slučaju nije uvaženo, već je obrazloženje strukture Vlade svedeno na voluntaristički upisanih sedam stubova i četiri neodvojiva dijela strukture Vlade", ocijenio je Pavićević.\nPotreban zakon o vladi\nOn smatra da to samo podvlači potrebu da Crnoj Gori treba zakon o vladi, koji bi bio donešen kroz uključenje svih zainteresovanih aktera iz društveno-političkog života.\n"A ne da se ovako na prečac crtaju i precrtavaju ministarstva, jer je državna uprava složen mehanizam", kazao je Pavićević.\nOn smatra i da posebno ministarstvo za evropske poslove nije nužno ukoliko Vlada za cilj ima brzo pristupanje Crne Gore Evropskoj uniji (EU), jer je pitanje evropskih integracija prožimajuće.\n"Neke države koje su pristupale EU su naglašavale taj dio tako što su Ministarstvu vanjskih poslova davale još i odrednicu evropskih integracija ili su imale kancelariju koja je bila čvrsto vezana za kabinet premijera odnosno u nekim slučajevima potpredsjednika Vlade koji je zadužen za to pitanje", naveo je Pavićević.\nOn je rekao da nema sumnje da je obaveza nove vlasti da evropsku ideju prigrabe kao jednu od važnih integrativnih ideja i u samom crnogorskom društvu.\n"Međutim, postavkom koju je promovisao Krivokapić, meni se čini da je evropska ideja i njena važnost za Crnu Goru potcijenjena i da će novi glavni pregovarač, čije jedino ime nije još objavljeno sa dijagrama koji nam je mandatar predstavio imati još i teži posao, a vezanije ruke od prethodnog uz velika očekivanja javnosti i EU", zaključio je Pavićević.\n17. 01. 2021. 17


SGS Srbija - Iskusite našu kulturu\nPočetak Karijere Iskusite našu kulturu\nS obzirom na to da smo mi globalna kompanija, naša sposobnost da razumemo i prihvatimo multikulturalni svet, kao i da u njemu poslujemo, od ključnog su značaja za naš poslovni uspeh i dugoročnu održivost.\nMi u kompaniji SGS smo usredsređeni na pronalaženje prave osobe za pravi posao. Osim toga, razmatramo potrebe svakog pojedinca, pomažući u stvaranju uslova za podsticanje inovacija i povećanje potencijala. U tom smislu, podstičemo naše zaposlene da tokom svoje karijere rade na mnogim različitim radnim mestima i lokacijama i u različitim kulturama.\nSem ličnog razvoja, takođe ohrabrujemo naše celokupno osoblje da se angažuje u poslovanju, da prihvate ciljeve, ambicije i korporativne vrednosti na način koji će inspirisati njihovu želju da proaktivno unaprede poslovanje i stvore uspeh.\nPosvećeni smo zbližavanju pojedinaca iz različitih sredina i kultura i sa različitim načinima razmišljanja, kako bi izgradili vredan resurs talenata, perspektiva, kao i životnih i poslovnih iskustava.


Dan vozača i automehaničara: Putnici nas ne cene dovoljno, ali ni poslodavci, ni država - juGmedia\nDan vozača i automehaničara širom sveta obeležava se 15. januara, a na ovaj dan ono što posebno ističu i jedni i drugi, jeste velika odgovornost koju nose oba posla.\nJedan od vozača, koji je želeo da ostane anoniman, izneo je stav većine, a to je da za svu odgovornost i uloženu ljubav u poslu koji obavljaju, nisu dovoljno cenjeni od strane putnika, a često ni države i poslodavca, te su upravo zbog toga, a i slabih zarada, često su primorani da sreću potraže u inostranstvu.\nKao veliki problem je takođe naveo nemarnost drugih vozača u gradskom saobraćaju.\n“Svi to komentarišemo. Zbog nepropisnog parkiranja automobila i taksi vozila, često ne možemo da priđemo stajalištima i pokupimo putnike. Znamo da po zakonu imaju pravo da stanu, ali nikako da se zadržavaju po deset i više minuta dok čekaju”, istakao je vozač.\nOn je svim svojim kolegama čestitao Dan vozača i automehaničara i poželeo im čiste puteve.


Savez za Srbiju Kruševac – zadovoljni protestom, neverica zbog izostanka reakcije lokalne vlasti - KruševacGrad\nSavez za Srbiju Kruševac – zadovoljni protestom, neverica zbog izostanka reakcije lokalne vlasti\nPredstavnici Saveza za Kruševac saopštili su da su zadovoljni brojem gradjana koji su prisustvovali tribini lidera opozicije iz Srbije, održanoj nakon što su u Kruševcu napadnuti predsednik Levice Srbije Borko Stefanović i još nekoliko lica. Predstavnici ovdašnje opozicije ocenjuju da su gradjani dolaskom iskazali hrabrost i svest o nepostojanju demokratije i političke slobode. Istovremeno izrazili su nevericu zbog izostanka reči podrške i razumevanja, te osude nasilja od strane lokalne vlasti\n– Šokiran sam činjenicom da niko iz Gradske uprave nije iskazao razumevanje za protest opozicije, niko nije uputio ni reči zabrinutosti ni izvinjenja, niti je pozvao da pita kako su Borko Stefanović i Boban Jovanović. Interesovali su se jedino policajci i medicinsko osoblje koje ih je zbrinulo – rekao je na konferenciji za novinare kruševačkog Saveza za Srbiju Srdjan Milivojević, član Glavnog odbora Demokratske stranke.\nDodao je da su, nasuprot tome, pojedini narodni poslanici iz Kruševca probali da tribinu i protest opozicije, pred kamerama u Narodnoj skupštini, omalovaže.\n– Takođe, predsednik Republike i predsednik Srpske napredne stranke Aleksandar Vučić je na konferenciji za novinare rekao da on ima i drugačija saznanja o ovom dogadjaju. Bilo bi lepo da ih podeli sa tužilaštvom, a ne sa gradjanima – kazao je Milivojević.\nPredsednik Gradskog odbora Narodne stranke Dejan Stevanović se u ime kruševačkog Saveza za Srbiju zahvalio gradjanima koji su posetili tribinu, koji su, kako je kazao, imali hrabrost da se u velikom broju odazovu iako su svesni da živimo u periodu koji je nesiguran za sve gradjane te da su time pokazali da „okupljanjem možemo da donesemo boljitak ovom gradu“.\n– Zadovoljni smo brojem ljudi koji su došli, priključili su nam se i ljudi iz drugih gradova, svesni složene situacije u svojim lokalnim sredinama. Posle tog protesta gradjani se u većem broju javljaju političkim strankama Saveza i strankama opozicije sa željom da se uključe u politički život. To znači da ćemo sigurno iz ovog perioda tame doći do trenutka kada ćemo se politikom baviti slobodnije, kada više neće biti premlaćivanja onih koji su spremni da svoje mišljenje javno iznose – rekao je Stevanović.\nPredstavnici ovdašenjeg Saveza najavili su da će na redovnim konferencijama za medije otvarati pitanja važna za građane te da će, osim kritike, ponuditi i rešenja i predloge.\nMilivojević je kazao da će, u ime Saveza, napominjući da nije reč o političkom pitanju, lokalnoj samoupravi predložiti da se majoru Dragutinu Gavriloviću, proslavljenom junaku iz Prvog svetskog rata, vrati zvanje počasnog gradjanina Kruševca.\nPredstavljanje romana „Gorostasu u čast“ 7. decembra u Kulturnom centru\n04.12.2021 0 995\n01.10.2021 0 839\n28.07.2021 0 715\n07.07.2021 0 320\n09.06.2021 0 294\n06.04.2021 0 664\n20. januara 2022., 22:10


Vinovak danas prati vodeće vrhunske vinarije u celoj bivšoj Jugoslaviji, od Goriških Brda u Sloveniji do Valandova u Makedoniji. Stručna i komercijalna ekipa je, korak po korak, dovela Vinovak u raznim oblastima na prvo mesto.\nStečeno iskustvo nam dozvoljava da pratimo rad i razvoj kako privatnih podruma tako i velikih vinarija.\nStručna ekipa koja se stalno dalje usavršava u Francuskoj kao u južnoj hemisferi (Argentina i Chile) stoji vam na raspolaganju po pitanju transfera tehnologije i ključne prakse kako bi ste uspešno odgovorili na današnje i buduće izazove u vinarstvu.\nIsto tako smo zvanični izaslanik svetskih takmičenja ''Challenge International'' i ''Citadelle du Vin'' u Bordo-u. Pozivamo Vas ovom prilikom da pogledate na Internet stranici:\nwww.challengeduvin.com i www.citadellesduvin.fr i ukoliko ste zainteresovani, biće nam drago da Vam pomognemo da pristupite uspešno tim takmičenjima.\nVodeća pozicija Vinovaka vezano za Bag in Box tehnologiju, omogućava nam da Vam ponudimo servis punjenja vina u Vašoj vinariji. Ovim ste u mogućnosti da dobijete praktičan test ovog pakovanja, tehnologije i prodaje pre nego što se odlučite za investiciju u sektor koji jedini u vinarskoj industriji raste i više od 20% godišnje.\nTakodje, sa zadovoljstvom organizujemo stručne posete sajmovima Vinitech, Vinexpo i podrumima i vinogradima u Bordou i Konjaku.\nVinovak - Dobro došli - Partneri Vinovaka - Usluge - Kontakt


Obama najavio izveštaj Kongresu o navodnom ruskom hakovanju - 29.12.2016, Sputnik Srbija\nAmerički predsednik Barak Obama izjavio je da će njegova administracija obezbediti članovima Kongresa detaljnu analizu koja se tiče optužbi na račun Rusije da se... 29.12.2016, Sputnik Srbija\nNe sumnjam , sve i da nije=>jeste (kad oni kazu i kad njima treba)....\nObama je ionako nelegalan predsednik bez maticne knjige rodjenih.\n21:30 29.12.2016 (Osveženo: 21:31 29.12.2016)\n© AFP 2021 / Brendan SmialowskiPredsednik SAD Bark Obama\nAmerički predsednik Barak Obama izjavio je da će njegova administracija obezbediti članovima Kongresa detaljnu analizu koja se tiče optužbi na račun Rusije da se „meša u izbore u SAD“, kao i za „zlonamernu sajber-aktivnost“.\nKongres trenutno ne zaseda, a zakonodavci se neće vratiti u Vašington pre 1. januara, ali očekuje se da će izveštaj primiti u narednih nekoliko dana. Obama je prethodno naredio svom timu da pripremi izveštaj o navodnom ruskom mešanju u izbore u SAD pre isteka njegovog mandata 20. januara.\nSaopštenje iz Bele kuće stiglo je samo nekoliko minuta nakon što je Vašington najavio sankcije protiv pet ruskih organizacija, između ostalog i Federalne bezbednosne službe, kao i proterivanje 35 ruskih diplomata koji imaju samo tri dana da napuste tu zemlju.\nPortparol Predstavničkog doma SAD Pol Rajan izjavio je da „Rusija konstantno pokušava da podriva“ američke interese i dodao da je sankcije koje su uvedene danas „davno trebalo uvesti“.\nRajan je takođe rekao da je Rusija u „unela opasnu nestabilnost u situaciju u svetu“ tokom poslednjih godina i da su novouvedene sankcije „prikladan način da se završi osam godina propale politike prema Rusiji“ koja je „oslabila Ameriku u očima sveta“.\n29 Decembar 2016, 23:55\n30 Decembar 2016, 00:27


OPASNA POSLEDICA KORONE: Dr Ašanin otkrio – Jedan od pet pacijenata ima ove probleme – Nacionalist\nOPASNA POSLEDICA KORONE: Dr Ašanin otkrio – Jedan od pet pacijenata ima ove probleme\nby nacionalist May 18, 2021, 12:48 am 1.7k Views\nZBOG povoljnije epidemijske situacije i manje pacijenata na bolničkom lečenju, iz kovid režima izašli su kliničko-bolnički centri “Zvezdara” i “Dragiša Mišović”, a tokom nedelje redovnom radu vraća se i Specijalna bolnica u Mladenovcu. Direktor Univerzitetskog kliničko-bolničkog centra Srbije prof. dr Milika Ašanin rekao je da će se sa kovidom boriti do kraja boriti Klinika za infektivne i tropske bolesti i kovid bolnica u Batajnici, čija se uloga u zdravstvenom sistemu tek sad vidi\nProf. dr Milika Ašanin rekao je da će u kovid režimu do kraja ostati Klinika za infektivne i tropske bolesti i kovid bolnica u Batajnici. Istakao je da je, kada je reč o pacijentima, situacija u bolnicama bolja.\n– U jeku epidemije u ovom poslednjem, četvrtom talasu epidemije, mi smo imali na dnevnom nivou i po 350 pregleda u našoj prijemno-trijažnoj ambulanti Klinike za infektivne i tropske bolesti, a u danu za nama imali smo 77 i taj trend je bolji – naveo je Ašanin tokom gostovanja u Jutarnjem dnevniku.\nIstakao je da je prelazak Gradske bolnice na Zvezdari i KBC “Dr Dragiša Mišović” u ne-kovid sistem bio moguć samo zbog toga što postoji kovid bolnica u Batajnici.\n“Jedan od pet pacijenata ima posledice u vidu kardiovaskularnih bolesti”\n– Oni koji su ranije imali kardiovaskularne bolesti ili oni koji su u toku lečenja kovida 19 imali srčane komplikacije, oni moraju da se jave i da obave pregled u periodu prvih mesec dana do tri meseca. Oni koji su ranije bili zdravi, a u postkovid periodu, tih je jako puno, imaju određene simptome koji se mogu dovesti u vezi sa srcem, oni ne treba da traže pomoć kardiologa kao prvi korak, oni treba da se jave u dom zdravlja svom izabranom lekaru, koji će ih dalje uputiti po potrebi kod kardiologa – kazao je Milika Ašanin.\nLUKAŠENKO POZVAO BAJDENA DA DOĐE U MINSK: “Ako želite da razgovaramo o problemima Belorusije možete da nas posetite”


Tanjug 31. oktobra 2020. 22:49\nPODGORICA – Predsednik Srbije Aleksandar Vučić rekao je večeras u Podgorici da sa mandatarom za sastav crnogorske vlade Zdravkom Krivokapićem želi najbolju saradnju, da mu pruža ruku i poziva ga da poseti Beograd.\nVučić je za TV Vijesti kazao da očekuje da će se sa njim sresti sutra tokom sahrane mitropolita Amfilohija.\nNeće, istakao je, da odgovara na napade i neistine koje je Krivokapić izneo protiv njega, kao i članovi članovi njegovog tima, jer svi znaju, kaže Vučić, kakve su to neistine, i spreman je na najbolju saradnju sa njim:\n„Pružiću ruku, želim najbolje odnose sa Crnom Gorom, i dobrodošlicu u Beogradu“.\nRekao je i da nema ambiciju bilo koga u Crnoj Gori da kontroliše, ni Knezevića i Mandića, ni Krivokapića.\nUpitan o odnosu sa predsednikom Crne Gore Milom Đukanovićem, kaže da je slušao besmislene priče o tome, iako sa Đukanovićem, kako kaže, ima potpuno različit stav prema poziciji srpskog naroda u Crnoj Gori.\nNapominje da njih dvojica ništa nisu krili, i da jedan drugome na pristojan način kažu u lice sve što misle.\nPovodom navoda Kirvokapića o njegovim vezama sa Milom Đukanovićem kada je u pitanju Beograd na vodi, Vučić kaže da neće da kaže nijednu lošu reč, ali navodi da crnogorski zvaničnik ne poznaje činjenice.\n„Ako misli da Milo Đukanović ima veze sa Beogradom na vodi, a nisam ni pričao sa Đukanovićem o tome, ima neki veći problem, i čita tabloid Milovana Brkića, ali mislim da je sada on to prevazišao“, rekao je Vučić.\nPonovio je da nema nikakvih činjenica za optužbe da je blizak Đukanoviću, i da sa njim ima 500 fotografija, jer je on predsednik Crne Gore i da jedna sa Mohamedom Dahlanom nije dokaz ni za šta i da takav argument ne postoji.\nUkazuje i da su optužbe sa dva politička pola kontradiktorne, jer ne može biti istina i to da je rušio Mila Đukanovića i da je blizak sa njim.\n„Ja vodim Srbiju i zastupam interese Srbije i srpskog naroda gde god da zivi uvažavajući nezavisnost Crne Gore, BiH, i drugih zemalja“, rekao je Vucičh i dodao da je njegov cilj da Srbija bude jaca, ali i svi u okruženju.\n„Imate našu pruženu ruku, ne očekujte da odćutimo na sve“, poručio je Vučić i rekao da želi uspesno formiranje vlade u Crnoj Gori.\nPoručuje i građanima Crne Gore da želi da im pokaže koliko je neistina izgovoreno, a dokaza nema, jer nikada nista slično kako kaže, nije radio.\n„Ja se biznisom ne bavim, nisam opljackao Srbiju kao neki koji se sada kriju iza Boga i crkvenih velikodostojnika. Mene interesuje sta će da ostane iza nas i da budemo prvi po stopi rasta“, rekao je Vučić.


Evropski parlament: Zeleno svjetlo za bezvizni režim za Srbiju, Crnu Goru i Makedoniju, a BiH i Albaniji podrška\nDanas je Evropski parlament zaključio posao započet izvještajem poslanice iz Slovenije Tanje Fajon, zatim nastavljen mišljenjima parlamentarnih komiteta za vanjske i unutrašnje poslove i, konačno, usaglašen sa Vijećem ministara. Glasanjem poslanika podržana je deklaracija kojom se potvrđuje parlamentarna saglasnost da se za građane Srbije, Crne Gore i Makedonije ukinu vize 19. decembra, dok se za Bosnu i Hercegovinu i Albaniju ne utvrđuje tačan datum. Posljedica je to stava nekih od krupnih evropskih država i njihovog straha od organizovanog kriminala.\nSa druge strane, iskazana je nada da bi se granice EU i za BiH i Albaniju mogle otvoriti u skoro vrijeme – do polovine naredne godine - ukoliko budu ispunjeni svi uslovi. Zato Evropski parlament poziva Evropsku komisija da ubrza rad i pripremu novog prijedloga o ukidanju viza za te dvije zemlje, što bi, pod istim uslovima, moglo uslijediti na proljeće.\nČlan Evropskog parlamenta iz Austrije, socijalista Hannes Swoboda o danas podržanom kaže:\n"Mislim da je to bila dobra odluka. Dali smo zeleno svjetlo državama koje su obavile svoj posao da dobiju bezvizni režim, kao i uslovno zeleno svjetlo državama koje takođe želimo da uključimo u isti proces, ali koje imaju još toga da urade, nadati se u nekoliko narednih mjeseci. Možemo reći da je naš parlament obavio bolji posao od Evropske komisije. Naš je pristup sveobuhvatniji, pokriva cijeli region i riječ je o dobroj poruci."\nIako stav Evropskog parlamenta nema težinu i konačne odluke, one koju će definitivno donijeti Vijeće ministara EU 30. ovog mjeseca, uvjerenje je da je politički pritisak na Komisiju i Vijeće urodio plodom. Tri su države na samom pragu bezviznog režima, BiH i Albanija, uslovno, korak iza njih. Uz ovo, utisak je da je Evropska komisija, pristajući da ubrza proces za uslovni dio "bijele šengenske" liste, posredno priznala političku netaktičnost kada je Bosnu i Hercegovinu isključila iz svoga prvobitnog prijedloga.\nPredlagač rezolucije, članica Evropskog parlamenta iz Slovenije, Tanja Fajon o tome kaže:\n"Uvjerena sam da je Evropska komisija u cijelom ovom procesu odlučivanja shvatila da je možda postupila nepromišljeno i nadam se da će, uz više političke hrabrosti, naredne godine što prije biti otvorena vrata Evropske unije stanovnicima BiH i Albanije. U to čvrsto vjerujem."\nBožidar Đelić, potpredsjednik Vlade Srbije, inače zadužen za evropske integracije, prisustvovao je današnjoj raspravi i glasanju u Evropskom parlamentu. Njegovo zadovoljstvo ishodom je razumljivo:\n"Ovo je poslednji korak koji je bio nužan do konačne odluke 30. novembra i sada, pošto su svi stavovi usaglašeni sa Evropskom komisijom i Evropskim savetom, možemo reći da je Srbija na samom pragu "belog šengena" za sve njene građane od 19. decembra."\nUz građane Srbije to isto mogu reći i Crnogorci i Makedonci.


Evropske države traže poštedu od američkih sankcija zbog Irana\nBenjamin Netanyahu i Emmanuel Macron: Poziv na smirivanje situacije\nFrancuski predsjednik Emmanuel Macron upozorio je na potencijalni "sukob" nakon što je Iran najavio jačanje kapaciteta za obogaćivanje uranijuma, a sve nakon odluke američke vlade da se povuče iz nuklearnog sporazuma sa svjetskim silama.\nNa konferenciji za novinare, tokom posjete izraelskog premijera Benjamina Netanyahua u Parizu, francuski lider je pozvao "sve da stabilizuju situaciju i ne dopuste eskalaciju, jer bi to moglo dovesti do samo jedne stvari: konflikta".\nOdluka Irana o proširenju nuklearne infrastrukture nije predstavljala osnovu za odustajanje od sporazuma iz 2015. godine, poručio je Macron. Sporazuma, koji je olakšao sankcije Iranu, u zamjenu za ograničavanje obogaćivanja uranijuma i drugih nuklearnih aktivnosti.\nUprkos obećanjima evropskih lidera kako će nastaviti poštivati svoj dio sporazuma, saopštenje Irana da će ponovno pokrenuti aktivnosti obogaćivanja uranijuma - čak i pošto su se obavezali da će se nastaviti pridržavati sporazuma - pokazalo je koliko je dogovor blizu kolapsa, rekao je Macron.\n"To jednostavno pokazuje da, kada jednostrano odlučite okončati sporazum, to ne ohrabruje ostale strane da ga nastave poštivati.”\nVekovni saveznici: Može li EU da 'pokaže zube' Trampu?\nKako Evropa može sačuvati sporazum sa Iranom?\nPremijer Izraela Benjamin Netanyahu, koji je doputovao u Evropu ove sedmice, da stane u odbranu američke odluke, rekao je da nije pokušavao ubijediti Macrona da slijedi primjer SAD -a i odustane od Sporazuma, jer vjeruje da će on odumrijeti sam od sebe.\n"Nisam tražio od predsjednika Macrona da odustane od Sporazuma, jer smatram da će u suštini propasti iz ekonomskih razloga."\nNetanyahu se očigledno osvrnuo na odluke Totala, Allianza, Lukoila i ostalih međunarodnih kompanija koje preispituju poslovanje sa Iranom, zbog prijetnji o kaznama od milijardu dolara, koje bi Amerika mogla nametnuti zbog kršenja sankcija.\nFrancuska PSA grupa, koja proizvodi auta marke Peugeot i Citroen, ove sedmice je postala još jedna velika kompanija koja je najavila povlačenje iz Irana, gdje je prošle godine prodala skoro 445 hiljada auta.\nNetanyahu je rekao kako je na sastanku pokušao da ubijedi francuskog predsjednika da se fokusira na to "kako zaustaviti iransku agresiju u regionu".\nTvrdi da Teheran koristi finansijski procvat, nastao nakon ukidanja nekih sankcija potpisivanjem nuklearnog sporazuma, kako bi razvili svoje snage u Siriji, sa namjerom da ih koriste kao platformu za napade na Izrael.\nSankcije SAD okreću Teheran ka Rusiji i Kini\nNa evropskoj turi, Netanyahu je upozorio da rastuće prisustvo iranske šiitske policije i vojnih savjetnika, zajedno sa njihovim saveznicima, kao što je Hezbollah iz Libanona, u većinskoj sunitskoj zemlji, poput Sirije, ima potencijal da izazove novi religijski rat, koji će rezultirati poplavom izbjeglica u Evropi.\nU međuvremenu, Iran je stao u odbranu svog obavještenja Međunarodnoj agenciji za atomsku energiju da će povećati svoje mogućnosti za obogaćivanje uranijuma.\nPotpredsednik Irana Ali Akbar Salehi, koji rukovodi organizacijom za atomsku energiju u zemlji, rekao je da je taj potez dozvoljen Sporazumom. Poručio je i kako to ne znači da su napori Teherana, zajedno sa evropskim silama, da održe sporazum- neuspješni.\nIz Evropske unije su naglasili kako prve procjene ukazuju na to da koraci koje je najavio Iran ne predstavljaju kršenje Sporazuma.\nPotez koji ne doprinosi povjerenju: Maja Kocijančič\n"Međutim, u ovom posebno kritičnom trenutku, to neće doprinijeti izgradnji povjerenja u prirodu iranskog nuklearnog programa", izjavila je Maja Kocijančić, glasnogovornica visoke predstavnice EU, Federice Mogherini, za AFP.\nIran insistira na tome da je njihov nuklearni program usmjeren isključivo u civilne svrhe. Sa druge strane, Netanyahu insistra da potez Irana ima za cilj ponovo uspostavljanje programa proizvodnje nuklearnog oružja, sposobnog za uništenje države Izrael.\n"Nismo iznenađenji najavom Irana", kazao je Netanyahu i dodao kako neće dozvoliti Iranu da posjeduju nuklearno oružje.


Dodik i Haišan otvorili Konfučijev institut; saradnja RS sa Kinom na izuzetno visokom nivou\nFoto: Srna | Dodik: Saradnja RS sa Kinom na izuzetno visokom nivou\nSrna 21.01.2018 15:23 15:39\nBANJALUKA - Predsjednik Republike Srpske Milorad Dodik i zamjenik gradonačelnika Tjenđina Džao Haišan otvorili su danas Konfučijev institut pri Univerzitetu u Banjaluci radi unapređenja saradnje Srpske i Kine.\nDodik je istakao da je ovo važan dan za Republiku Srpsku i Univerzitet u Banjaluci.\n"Otvaranje Konfučijevog instituta dokaz je prijateljstva i uspješne saradnje Republike Srpske i Kine", rekao je Dodik.\nAmbasador Kine u BiH Čen Bo izrazila je zadovoljstvo što je otvoren Konfučijev institut u Banjaluci i zahvalila za uspješnu saradnju rukovodstvu Republike Srpske.\nVršilac dužnosti rektora Univerziteta u Banjaluci Radoslav Gajanin rekao je da se Republika Srpska i ovaj univerzitet pridružuju zajednici od 525 osnovanih Konfučijevih instituta u svijetu, koje pohađa devet miliona učenika i studenata.\nPredsjednik Republike Srpske Milorad Dodik izjavio je da će Konfučijev institut omogućiti još bolju saradnju u oblasti obrazovanja i kulutre između Srpske i Kine.\nDodik je tokom sastanka sa zamjenikom gradonačelnika Tjenđina DŽaom Haisanom u Banjaluci izrazio zadovoljstvo povodom otvaranja Konfučijevog instituta. Na sastanku je razgovarano o saradnji Republike Srpske i Tjenđina.\nPredsjednik Srpske ocijenio je da je saradnja Republike Srpske sa Kinom na izuzetno visokom nivou, posebno u oblastima energetike i infrastrukture, te da se proširuje na kulturnom i obrazovnom planu, saopšteno je iz kabineta predsjednika Republike.\nSastanku su prisustvovale i predsjednik Vlade Republike Srpske Željka Cvijanović i ambasador Kine u BiH Čen Bo.\nNa Konfučijevom institutu, koji je danas otvoren pri Fakultetu političkih nauka u Banjaluci, studenti će moći da besplatno pohađaju kurseve kineskog jezika, a najboljim polaznicima biće obezbijeđene posjete Kini, gdje će imati priliku za usavršavanje.\nOsim toga, postoji mogućnost saradnje sa kineskim fakultetima i razmjena studenata, te učešće u zajedničkim projektima, radovima, objavljivanje radova u prestižnim kineskim časopisima.\nMilorad Dodik Kina RS Konfučijev institut\nUčenik iz Gradiške osmislio aplikaciju koja motiviše đake da uče\nPravni fakultet u Banjaluci obilježava 45 godina postojanja\n"Edukacija nastavnog kadra prioritet u razvoju obrazovanja"


Balkanska liga kao posledica tektonskih poremećaja u fudbalu?\nFlorentino Perez kaže da je moguće\nObičan svet je besan na bogate, smatra da samo žele više za sebe i da za druge ne mare. Bogati odgovaraju tvrdnjom da oni jedini zarađuju i time hrane sve ostale, dok oni sami grcaju u dugovima. Ko je u pravu? Verovatno je da je istina negde na sredini, ali činjenica je da fudbalski svet podrhtava od dana kada je najavljeno osnivanje Superlige.\nPrvi čovek madridskog Reala i predsednik novoosnovanog takmičenja Florentino Perez ne krije da je plan da liga krene već od avgusta. Uefa i svi nacionalni šampionati se oštro protive i prete raznim sankcijama. Ali ako 12 najbogatijih klubova Evrope – minus Bajern i Pari Sen Žermen – isteraju svoje, kako će se ostali...


Evropska monetarna unija, sa posebnom analizom na posljednja aktuelna kretanja - Seminarski Diplomski Radovi\nDatum i vreme: 29-05-2020, 04:26 AM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Medjunarodni odnosi / Evropska monetarna unija, sa posebnom analizom na posljednja aktuelna kretanja\nEvropska monetarna unija, sa posebnom analizom na posljednja aktuelna kretanja\nPočevši od druge polovine 20.veka evropski kontinent obeležavaju značajni procesi integracija, u raznim oblastima. U radu ćemo se usmeriti na samo jedan, možda najznačajniji segment tog procesa. a to je monetarna integracija zemalja Evropske unije i nastanak evra. Bez obzira što ovaj cilj nije bilo lako dostići s obzirom na splet istorijskih, geoplitičkih, ekonomskih i drugih interesa, u poslednjih više od pet decenija, ove zemlje su učinile ogroman progres u približavanju jedne drugoj. Poseban doprinos globalizaciji finansijskih tržišta dali su stabilizacija u kretanju valutnih kurseva evropskih zemalja i kreiranje Evra kao nadnacionalne evropske valute. Od 1999. godine u transakcijama, a od 1. januara 2002. godine i sa gotovim novcem u opticaju, dvanaest zemalja EU prešlo je na korišćenje Evra kao svoje valute. Snovi o evropskoj monetarnoj integraciji su ostvareni. Evro je postala realna efektivna valuta sa svim atributima i funkcijama koje ima bilo koja druga nacionalna valuta. Zajednička valuta je počela da vrši funkciju obračunsko platežnog sredstva i mere vrednosti u finansijskim transakcijama u okviru EU.\nMonetarna unija predstavlja najveći stepen ekonomske integracije, odnosno to je područje u kome ne postoje nikakva ograničenja plaćanja, kursevi valuta zemalja članica su trajno fiksirani dok se prema zemljama koje nisu članovi zadržava fleksibilno fluktuiranje kursa. Monetarna unija je područje u kome se monetarnom politikom i deviznim kursevima zemalja članica upravlja na način koji ide ka ostvarivanju zajedničkih ciljeva ekonomske politike.\n1.1\tStvaranje Evropske monetarne unije (EMU) i program uvođenja Evra\t2\n1.2\tPosledice i efekti uvođenja evra\t5\n1.2.1\tPosledice uvođenja Evra\t6\n1.2.2\tTarget system\t8\n1.3\tUticaj krize na finansijski sistem evropske unije\t10\n1.4\tStanje u Evro – zoni, mogući načini prevazilaženja krize\t13\n1.5\tGrčka kriza i uloga Nemačke\t17\n1.5.1\tDomino efekat i evrozona\t18\nEvropska komisija 2 derrick 0 1,689 22-01-2013 06:08 PM\nEvropska unija-od pridruživanja do pristupanja zekan 0 2,796 09-09-2010 02:24 PM\nEvropski monetarni sistem i evropska monetarna unija Vesnica 0 2,287 30-06-2010 08:25 PM\nEvropska monetarna unija Vesnica 0 3,464 30-06-2010 08:22 PM\nEuropska unija Vesnica 0 3,411 30-06-2010 08:16 PM


Raspisan konkurs za najbolji likovni i literarni rad povodom Nedelje zdravlja usta i zuba\nPovodom obeležavanja 29. Nedelje zdravlja usta i zuba Zavod za javno zdravlje „Timok“ u Zaječaru raspisuje od 13. do 19. maja konkurs za izbor najboljeg literarnog sastava i likovnog rada na temu: “Oralno zdravlje čuvamo od najranijeg detinjstva”.\n“ Vrtići i osnovne škole mogu da dostave po tri najbolja likovna rada u kategoriji predškolski uzrast i po tri najbolja literarna i likovna rada u kategoriji učenika – uzrast I – IV razred osnovne škole i V-VIII razred“, napominju iz ZZJZ „Timok“ Zaječar.\nRadovi se dostavljaju okružnom zavodu/institutu za javno zdravlje, Centar za promociju zdravlja, sa naznakom »Za konkurs XXIX Nedelja zdravlja usta i zuba« do 20. maja 2019. godine.\n„Najbolji likovni i literarni radovi biće izabrani na nivou okruga, a zatim dostavljeni Institutu za javno zdravlje Srbije „Dr Milan Jovanović Batut“ i prezentovani na simpozijumu zdravstvenog vaspitanja u stomatologiji.\nRadovi se neće vraćati već će biti korišćeni za dizajn i štampanje zdravstveno promotivnog materijala u cilju kontinuirane promocije zdravlja usta i zuba među opštom populacijom“, napominju iz Zavoda za javno zdravlje ,,Timok,, Zaječar.\nPrethodni tekstPočinje manifestacija „Muzeji za 10“ u Zaječaru\nSledeći tekstCrveni krst Zaječar sprovodi brojne aktivnosti u okviru nedelje Crvenog krsta


TotalCar.rs » Folksvagen negira da pravi kartele s BMW i Daimlerom\nFolksvagen brani svoj ugled nakon optužbi o udruživanju sa drugim nemačkim autogigantima.\nIz kompanije su rekli da je normalno da proizvođači razmenjuju tehničke informacije sa ciljem ubrzavanja inovacija. Međutim, nisu imali komentar na spekulacije da pet nemačkih autokompanija pravi ”kartele” kojima formiraju cene i tehnologiju. Daimler je nazvao ove navode spekulacijama.\nAntimonopolska tela Evropske unije i Nemačke trenutno istražuju navode da su BMW, Daimler i Folksvagen, zajedno sa svojim podružnicama Audijem i Poršeom, decenijama sarađivali u mnogim aspektima proizvodnje, dovodeći tako kupce i prodavce u nepovoljnu situaciju, prenosi BBC.\nFolksvagen je ove navode negirao, dodajući da su saradnje među kompanijama normalna stvar i da time kupci mogu samo da dobiju, a ne da izgube.\nPodsetimo, kompaniju čekaju kazne i nadoknade od skoro deset miliona funti, nakon što su priznali prevare u testiranju emisije dizela.\nUprkos skandalima, zarada Folksvagena je u drugom kvartalu ove godine više nego dvostruko uvećana u odnosu na isti period prošle godine. A u prvom kvatralu ove godine dobit, posle plaćenog poreza, porasla je na 3,4 milijardi evra – sa 2,4 milijardi evra u istom kvartalu prošle godine.


U Preševo od juče stiglo 11.000 izbeglica\nBeta\t 22. oktobra 2015. 17:25\nU Prihvatnom centru za izbeglice u Preševu od ponoći do podneva registrovano je 3.700 izbeglica, dok trenutno više od 300 izbeglica u centru čeka da se registruje, a još oko 500 izbeglica je u redu ispred prihvatnog centra, izjavila je danas predstavnica za štampu kancelarije UNHCR u Beogradu Mirjana Milenkovski.\n“Broj izbeglica se ne smanjuje, samo u oktobru je u Prihvatnom centru registrovano 102.520 tražilaca azila. Svi koji čekaju da se registruju u Preševu sklonjeni su od kiše tako što su napravljeni zakloni od cerade”, rekla je ona.\nDodala je da su unutar centra postavljeni šatori kao i u Miratovačkom polju gde se izbeglice zadržavaju pre ulaska u Preševo.\nMilenkovski je rekla da zasad nije bilo potrebe da se aktivira centar za registraciju izbeglica u bujanovačkoj fabrici akumulatora Svetlost, jer su kapaciteti za registraciju u Prihvatnom centru u Preševu višestruko povećani i za sada sve izbeglice koje stižu iz Makedonije mogu tamo i da se registruju.\n“Policija u Preševu je u junu, kada je počeo da se ubrzano povećava broj izbeglica, imala dva kompjutera za registraciju a sada ih, uz pomoć UNHCR-a ima 14. Neki kompjuteri koji su bili opredeljeni za centar za registraciju u Bujanovcu povučeni su u Preševo, da bi se ubrzao proces izdavanja dokumenata”, kazala je Milenkovski.


Britanski turisti na aerodromu na Gran Kanariji, nakon što je zvanični London uveo obavezan dvonedeljni karantin za putnike koji dolaze iz Španije, 25. juli 2020.\nObnova širenja korona virusa u evropskim zemljama s popuštanjem restrikcija i povećanim kretanjem stanovništva u jeku letnje turističke sezone, dovela je do vraćanja ukinutih ograničenja, ali i strahovanja od drugog talasa COVID-19, premda stručnjaci nisu sigurni da je prošao i prvi talas, pišu svetski mediji.\nRast zaraza posle pokušaja povratka u normalu\nNekoliko evropskih zemalja koje su stavile pod kontrolu širenje korona virusa, zabeležile su rast broja slučajeva, hraneći strahove o drugom talasu, piše Vašington post (The Washington Post).\nNa primer, dodaje Vašington post, na ulicama u Briselu maske su se retko mogle videti, dok je u Berlinu policija rasterivala ljude koji su se okupljali u parkovima ili na otvorenim prostorima na nelegalnim žurkama. Isto tako, španski noćni klubovi i plaže bili su ispunjeni gostima pošto su u Evropi popuštena ograničenja putovanja.\nVlade evropskih zemalja su pozvale građane da budu obazriviji u vreme letnjih okupljanja i odmora, s upozorenjem zdravstvenih zvaničnika da opušteni stav javnosti postavlja Evropu na opasnu putanju.\nNijedna zemlja nije bezbedna\nNove zaraze korona virusom zahvataju zemlje širom Evrope uz vraćanje mera ograničenja i jasnu poruku da nijedna zemlje nije bezbedna od obnove širenja virusa, ističe CNN, dodajući da je porast u Evropi odrazio situaciju iz Australije i azijskih zemalja za koje se činilo da su stavile virus pod kontrolu.\nU Nemačkoj, gde je popuštanje mera počelo tek pošto je stopa reprodukcije virusa "R" – prosečan broj ljudi koje svaki pacijent s virusom zarazi – pala na manje od jedna na 0,7, došlo je do skoka broja zaraženih, kao i povećanja faktora "R" na preko 1, što je, kako navodi CNN, povezano s okupljanjima ljudi i putnicima koji se vraćaju iz drugih zemalja.\nFrancuska je zabeležila porast broja novih slučajeva na isti nivo kao 11. maja kada su ukinuta ograničenja, dodaje američka televizija i ističe da je u toj zemlji faktor "R" porastao na 1,3, dok je ministarstvo zdravlja upozorilo da "virus cirkuliše širom zemlje". Premijer Žan Kasteks (Jean Castex) je rekao da želi da izbegne negativne posledice zatvaranja cele zemlje i da će razmotriti lokalizovane restrikcije, kao u Nemačkoj i Velikoj Britaniji.\nBelgija je, s druge strane, pooštrila restrikcije širom zemlje do kraja avgusta pošto je broj novih infekcija prošle nedelje povećan za prosečnih 193 dnevno, što je za 91 odsto više nego prethodnih sedam dana, navodi CNN pozivajući se na portparolku belgijske premijerke.\nU Italiji, nekada pandemijskom epicentru, ministar zdravlja je prošle nedelje rekao da je zemlja zasad "izvan oluje", ali da još nije eliminisan virus. Ipak, prošle nedelje je, ukazuje CNN, broj dnevnih slučajeva prvi put u mesec dana premašio 300.\nUdar virusa na vrhuncu letnje sezone\nEvropa oživljava mere ograničenja i obavezna testiranja za putnike usled zabrinutosti da su posle drakonskih mera ljudi postali neoprezni, ističe Volstrit džurnal (The Wall Street Journal).\nS postepenim ukidanjem ograničenja u vezi COVID-19 uoči leta, države zavisne od turističkih prihoda, poput Španije, Italije, Austrije i Grčke, počele su u junu da primaju goste, ali je, ukazuje Volstrit džurnal na ocene stručnjaka, obnovljena cirkulacija ljudi, i unutar zemalja i među zemljama, doprinela povećanju broja infekcija koje sada prete da ožive pandemiju.\nŠpanija, koja je proletos bila među najteže pogođenim zemljama, drastičnim merama je smanjila broj zaraza na 200 dnevno u junu, ali posle otvaranja granica za masovni turizam sada ima više od 2.000 slučajeva dnevno, navodi američki list, dodajući da španske vlasti razmatraju vraćanje ograničenja ako broj novih slučajeva ne padne u narednim danima. Usled povećanja zaraza i na drugim turističkim destinacijama, poput Austrije i Grčke, vraćene su neke od mera kao što je obavezno nošenje maski u javnim zatvorenim prostorima.\nZbog obnovljenog širenja virusa, pojedine zemlje zahtevaju da svi posetioci budu testirani po dolasku, dok druge uvode obavezne testove za ljude koji se vraćaju s odmora, ukazuje Volstrit džurnal. Velika Britanija, odakle veliki broj turista ide u mediteranske zemlje, uvela je obaveznu samoizolaciju od 14 dana za sve koji se vrate iz Španije. Španski hotelijeri procenjuju da bi samo zbog karantina u Velikoj Britaniji španski turizam mogao da izgubi 10 milijardi evra.\nDok Evropa vodi borbu da zauzda rast slučajeva COVID-19, stručnjaci su iznenađeni kako je popuštanje ograničenja brzo dovelo do rasta zaraza, piše Fajnenšl tajms (The Financial Times).\nZvaničnici u evropskim zemljama su naveli da je postepeno popuštanje ograničenja širom kontinenta poslednjih meseci uljuljkalo ljude u lažan osećaj sigurnosti – mnogi više nisu poštovali stroga pravila higijene, nosili maske u javnosti ili održavali fizičku distancu, piše Fajnenšl tajms, ukazujući da je brz rast zaraza u delovima Evrope iznenadio neke stručnjake koji su očekivali zatišje tokom leta. Istraživači su takođe iznenađeni kako malo COVID-19 reaguje na sezonske varijacije temperature i ponašanja.\nPojedini stručnjaci, kako navodi list, vide problematičnu paralelu sa situacijom u februaru i martu, kada je COVID-19 počeo da se eksponencijalno širi Evropom. "Nama posebnog okidača - to je prosto deo procesa eksponencijalnog rasta", rekao je Grem Medli (Graham Medley), profesor modelovanja infektivnih bolesti na Londonskoj školi higijene i tropske medicine.\nS druge strane, nemački stručnjaci su primetili zabrinjavajuću promenu u demografiji novih slučajeva, ukazuje Fajnenšl tajms. Mnoge od prvih zaraza korona virusom u februaru i martu bile su među mladima koji su se vraćali sa zimovanja u Austriji i severnoj Italiji. Kasnije se to promenilo, s više zaraza među starijima i osobama s drugim bolestima. Sad se, međutim, to vraća, što je razlog za uzbunu, pošto oni mogu preneti virus starijim članovima porodica.\nŠef nemačkog Instituta Robert Koh, Lotar Viler (Lothar Wieler) rekao je da je veoma zabrinut. "Ne znamo da li je to početak drugog talasa, ali naravno da može biti".\nPrvi ili drugi talas ili...\nS povratkom korona virusa postavlja se pitanje da li je, kako je to rekao britanski premijer Boris Džonson (Johnson), reč o drugom talasu, piše Tajms (The Times), dodajući da odgovor u potpunosti zavisi od definicije.\nZa neke viruse postoji veća verovatnoća da će imati drugi talas, ukazuje urednik za nauku u londonskom listu Tom Vipl (Tom Whipple), navodeći primer španske groznice iz 1918. godine, koja je mogla dolaziti u talasima, zato što je, kao mnogi respiratorni virusi, bila sezonska bolest.\nDrugi talas nije neka vrsta prirodne sile kao neki nezaustavljivi virusni cunami, ističe list, dodajući da se drugi talas, kao i prvi, može kontrolisati. S evropskim stanovništvom koje je još u nekoj meri socijalne izolacije i vlastima koje prate nove slučajeve, ne deluje mnogo verovatno da će sadašnjem porastu biti dozvoljeno da dosegne nivoe viđene proletos. Mere su tek malo popuštene i postoji spremnost da se vrate ako je neophodno.